Positiewe of negatiewe angs\nAngs is 'n toestand wat almal van ons in sekere stadiums van ons lewens ervaar, al is dit net vir 'n paar minute. In sekere situasies is angs alledaags en gesond, want die liggaam word dan "in gereedheid gedwing" om fisieke gevaar, realistiese bekommernisse of situasies waarin 'n mens normaalweg gespanne sou voel, te hanteer. Dit word positiewe spanning (eustress) genoem. 'n Mens ervaar bv. 'n mate van angs wanneer jy iets nuuts probeer of deelneem aan 'n wedloop. Die liggaam reageer op positiewe angs deur meer adrenalien in die spiere te spuit, die hart vinniger te laat klop en visie te vernou.\nAs die liggaam egter hierdie angs "oordryf" (as daar nie regtig 'n logiese rede vir die angsgevoel is nie) of indien dit meer gereeld voorkom as wat nodig is, of in ‘n mate wat oordrewe is in vergelyking met die bedreiging (bv. 'n paniekaanval wanneer iemand 'n prentjie van 'n slang sien) praat ons van 'n angsversteuring (distress).\n* Die meeste mense ervaar een of ander tyd 'n mate van angs. Wanneer iemand die simptome van die verskillende versteurings lees, mag baie tekens dalk bekend lyk. Dit is egter belangrik om te onthou dat 'n mens se vlak van ongemak op 'n skaal gesien moet word, bv.:\nGeen ongemak nie\nHoe nader iemand se angs-/ongemaksvlak aan -10 (minus 10) beweeg, hoe meer sal hul funksionering beïnvloed word. Dit word dan al dringender om professionele hulp te kry.\nElke angsversteuring beskryf 'n sekere groepering van simptome wat gewoonlik saam voorkom, maar simptome kan ook oorvleuel en van tyd tot tyd verander.\nAngs is dikwels slegs die spreekwoordelike puntjie van die ysberg wat bo die water uitsteek. Onder die oppervlakte kan daar talle ander probleme skuil wat aandag benodig, bv. 'n lae selfbeeld, middelmisbruik, medeafhanklikheid, ens. Gee jouself genoeg tyd om die volle omvang van die probleem te ontgin en daardeur te groei.\nAlgemene inligting oor die behandeling van angsversteurings\nHoekom is behandeling nodig vir angsversteurings?\nSonder die regte behandeling, kan die simptome van angsversteurings geleidelik vererger. Angsversteuring kan op dié manier met ander siektes, bv. diabetes, vergelyk word. Beide vereis deurlopende farmakologiese behandeling (medikasie) en monitering deur 'n professionele persoon. Die resultate hiervan is oor die algemeen heelwat beter as die persoon gereeld psigoterapie by 'n sielkundige ontvang. Professionele behandeling is uiters belangrik vir enigiemand wat gediagnoseer is met 'n angsversteuring omdat daar 'n beduidende chemiese onderbou van simptome is en dit moeilik is om die simptome onder beheer te hou (dit kan m.a.w. eskaleer) sonder medikasie en/of psigoterapie.\nDie gevolge van onbehandelde angsversteuring kan vêrreikend wees en tot die ontwikkeling van die volgende probleme bydra:\ndepressie of uitbranding\nalkohol- of middelafhanklikheid\nprikkelbaredermsindroom (irritable bowel syndrome)\nprobleme in die werksituasie\nprobleme in intieme verhoudings\n'n Akkurate diagnose is baie belangrik. Begin daarom eers deur 'n volledige mediese ondersoek by jou algemene praktisyn aan te vra om seker te maak daar is nie ‘n mediese verklaring vir jou simptome is nie; indien nie, is die volgende stap om 'n afspraak by 'n sielkundige of psigiater, wat jou volledig kan assesseer en diagnoseer, te maak.\nAlle sielkundige diagnoses is kompleks; daarom raai ons jou aan om slegs deur 'n geregistreerde sielkundige of psigiater getoets en gediagnoseer te word. Hulle is opgelei om tussen verskillende sielkundige versteurings met soortgelyke simptome te onderskei.\n'n Sielkundige kan sielkundige toestande diagnoseer en psigoterapeuties behandel. Dit beteken dat die persoon jou kan help verstaan wat jou diagnose is, hoe om daarmee saam te leef en hoe om 'n strategie toe te pas wat tot gedragsverandering kan lei. 'n Sielkundige in Suid-Afrika mag nie medikasie voorskryf nie en werk gewoonlik in spanverband saam met 'n psigiater.\nWat is die verskil tussen 'n huisdokter, ‘n kliniese sielkundige en ‘n psigiater?\nHuisdokter: 'n Huisdokter voltooi sewe jaar studie in die medisyne. Omdat hulle nie in psigiatrie gespesialiseer het (soos 'n psigiater) nie, het hulle slegs 'n beperkte blootstelling aan die opleiding wat noodsaaklik is om mense met sielkundige/psigiatriese toestande te diagnoseer en te behandel. Jou huisdokter mag wel medikasie voorskryf, maar is ook eties verplig om 'n pasiënt na die toepaslike professionele persoon te verwys, indien nodig.\n'n Geregistreerde sielkundige: 'n Geregistreerde sielkundige bestudeer (breedweg) menslike gedrag en psigoterapie. In Suid-Afrika moet alle geregistreerde sielkundiges 'n meestersgraad (studietyd van ten minste ses jaar) hê om te kan registreer by die Raad vir Gesondheidsberoepe van Suid-Afrika (HPCSA) en te mag praktiseer. 'n Sielkundige werk saam met jou in terapie om jouself en jou diagnose te kan verstaan en hanteer. Daar is verskillende kategorieë van sielkundiges, wat op verskillende areas fokus (sien hier onder).\nPsigiater: 'n Psigiater voltooi ook sewe jaar studie in die medisyne, maar spesialiseer verder in psigiatrie, naamlik die chemiese behandeling van afwykings wat met menslike gedrag te doen het. 'n Psigiater is dus die dokter wat jou kan diagnoseer en, indien nodig, die regte medikasie kan voorskryf vir jou sielkundige toestand.\nIs daar 'n spesifieke kategorie van geregistreerde sielkundiges wat ek moet raadpleeg?\nIn Suid-Afrika bestaan daar tans vyf verskillende kategorieë waarbinne alle sielkundiges moet registreer. Daar heers 'n interessante debat oor die fokusareas (scope of practice) van die verskillende sielkundiges. Opleidingsinstansies, die Raad vir Gesondheidsberoepe van Suid-Afrika (HPCSA) en diegene wat in die praktyk staan, verskil oor hoe die areas gedefinieer moet word.\n'n Kliniese sielkundige bestudeer menslike gedrag en psigoterapie en moet, om te kan registreer, in Suid-Afrika minstens 'n meestersgraad (ses jaar + studie) voltooi, wat akademiese werk, navorsing en ‘n internskap insluit. ‘n Kliniese sielkundige is die persoon wat jou kan help om jou sielkundige diagnose (bv. posttraumatiese stresversteuring) te verstaan en daarmee saam te leef.\n'n Voorligtingsielkundige bestudeer, net soos 'n kliniese sielkundige, menslike gedrag en psigoterapie. Soos alle geregistreerde sielkundiges, moet 'n voorligtingsielkundige 'n meestersgraad in sielkunde – wat 'n akademiese, navorsings- en praktiese komponent insluit – voltooi. Daarná volg 'n internskap wat, anders as by 'n kliniese sielkundige, gewoonlik nie in 'n psigiatriese hospitaal gedoen word nie, maar eerder in “gewone” hospitale of beradingseenhede. 'n Voorligtingsielkundige werk saam met jou in terapie om jou te help om jouself te leer ken, jou kwesbaarhede (en diagnose) te verstaan en te leer omdie lewe op 'n gesonde manier te hanteer.\n'n Opvoedkundige sielkundige het voorgraadse opleiding in die onderwys. Om gekeur te word vir die meestersgraad in opvoedkundige sielkunde, word vereis dat 'n persoon ten minste twee jaar onderwyservaring moet hê. Die meestersgraad bestaan uit teorie, praktiese modules en navorsing. Daarná word 'n internskap van 12 maande onder supervisie voltooi. 'n Opvoedkundige sielkundige is 'n persoon wat dikwels met kinders, tieners en studente werk rakende kwessies wat hul (vermoë om te) leer en ontwikkeling affekteer. So ‘n persoon kan ook diagnoses wat verband hou met hierdie kwessies maak, bv. angs, depressie, trauma, leerhindernisse en ontwikkelingsagterstande. Daar word ook dikwels met ouers gewerk om hulle toe te rus om hul kind/tiener/student te ondersteun.\n'n Bedryfsielkundige fokus op organisasies en die werkomgewing en kan 'n waardevolle bydrae lewer in die mensehulpbronafdeling van 'n maatskappy.\nNavorsingsielkundiges spits hul toe op akademiese vooruitgang binne die sielkundeveld en doen navorsing rakende sielkundige temas en verskynsels.\nDié verskillende kategorieë bepaal die fokusareas waarbinne sielkundiges volgens regulasies moet hou en die etiese en wetlike vereistes waaraan hulle moet voldoen. Slegs 'n kliniese sielkundige kan volgens die HPCSA 'n kliniese diagnose maak.\nHoe berei ek voor vir my eerste afspraak by 'n dokter of sielkundige?\nIndien jou angsvlakke te hoog is, vra 'n familielid of vriend(in) om saam met jou na die eerste afspraak te gaan.\nJy kan die volgende saamneem:\n'n lys van die tekens en simptome wat jy ervaar en hoe lank jy dit al ervaar;\n'n lys van dinge wat jy vermy, of opgehou het om te doen, as gevolg van jou angs/stres;\n'n lys van die medikasie (natuurlike aanvullings ingesluit) en die dosisse wat jy tans neem of onlangs geneem het; en\n'n lys van vrae wat jy die sielkundige wil vra.\nWat kan jy self doen om jou angsvlakke te verlig?\nAlgemene aanbevelings vir goeie leefstylkeuses wat angs verminder:\ngereelde fisieke oefening of aktiwiteite\nWatter voordele hou ondersteuningsgroepe in?\n'n Ondersteuningsgroep kan van onskatbare waarde wees vir iemand wat aan 'n gemoedsversteuring ly. Binne die groep deel mense hul “stories” en uitdagings en leer uit mekaar se vaardighede en ervarings. Dit is nogtans nie altyd maklik is om 'n ondersteuningsgroep in 'n mens se omgewing te vind nie. Aanlyn soektogte kan soms goeie resultate oplewer. Meer inligting kan op die SADAG-webtuiste gevind word.\nAdvies vir geliefdes en familielede wat saam met iemand woon of werk wat gediagnoseer is met angs\nAs 'n geliefde of vriend(in) gediagnoseer word met angs, kan jou ondersteuning en motivering 'n baie belangrike rol speel in die aanvaarding en hantering van hul diagnose. Hier volg riglyne hoe jy iemand kan bystaan:\nWees geduldig. Mense wat met die diagnose van 'n gemoedsversteuring gekonfronteer word, het nie altyd die vermoë om te sê hoe hulle voel of wat hulle ervaar nie. Gee hulle 'n kans om eers gewoond te raak aan die diagnose en om geleidelik 'n daadwerklike plan te kan uitwerk hoe om hulle lewens vorentoe te bestuur.\nWees ingelig oor angsversteuring. Hoe meer jy en jou geliefde, familielid of kollega van die siekte weet en verstaan, hoe beter kan julle saamwerk aan 'n plan om die persoon te\nVra wat jou geliefde van jou verwag. 'n Mens kan maklik dink jy weet wat die beste vir 'n ander persoon is, maar die maklikste is om te vra hoe hy/sy wil hê jy moet optree.\nLuister na die persoon en moenie konstant raad gee of logies probeer redeneer nie. Dit is belangrik dat ‘n individu sélf verantwoordelikheid neem vir die siektetoestand en die effek wat dit op sy/haar lewe gaan hê. Wanneer jy keuses namens iemand anders maak, kan dit dalk veroorsaak dat persone afhanklik raak van jou en dan nie sélf die siekte wil beveg nie. Dit is nie jóú siektetoestand nie, maar jou geliefde s’n. Om te luister is wel 'n wonderlike manier om jou geliefde te ondersteun.\nMoenie veroordeel nie. Elkeen van ons het ons eie uitdagings waarmee ons deurentyd gekonfronteer word. Iemand met angs kies nie om angstig te wees nie. Dit is dalk moeilik om te verstaan as 'n mens nie reeds self met angs gesukkel het nie, maar dit is belangrik om eerder te luister, te ondersteun en aan te moedig as om te veroordeel en te kritiseer.\nLeer ken die tekens en die simptome sodat jy vroegtydig kan optree. Almal se simptome van angs manifesteer nie op dieselfde manier nie, dus is dit baie belangrik om te verstaan hoe die persoon in jou lewe se simptome voorkom. Wanneer jou geliefde bv. skielik aansienlik meer angs ervaar as ander tye, kan jy solank proaktief begin optree deur die persoon bv. bewus te maak van wat jy sien gebeur.\nNeem deel aan fisieke aktiwiteite saam met die individu. Dit is nie 'n cliché dat gereelde oefening mense met die hantering van sielkundige diagnoses help nie. Oefening verlig spanning en angstigheid en help met die produksie van oordragstowwe wat 'n lae gemoed beveg. Gereelde oefening is dus eintlik 'n suksesvolle antidepressant.\nMoedig 'n gesonde eet- en slaappatroon aan. 'n Gevestigde roetine help nie net die persoon om hul siekte te bestuur nie, maar help ook om die tekens/simptome daarvan vroegtydig raak te sien.


Versindaba Alwyn Roux, Author at Versindaba\nAlwyn Roux. Leesverslag: Spraakterapie/Speech therapy (2021), ŉ selfpublikasie\nSpraakterapie/Speech therapy deur Hanta Henning, Poetree Publications, 2021.\nEk deins altyd terug wanneer dit kom by digbundels wat self gepubliseer is. Mens wonder waarom die digter besluit het om nie by ŉ uitgewer aan te klop nie.\nVir die doeleindes van ‘n kreatiewe skryfkunswerkswinkel by Unisa het ek onlangs die digteres Nkateko Masinga uitgenooi om met my studente te kom gesels. Een van die redes wat sy aanvoer waarom sy self gepubliseer het, is om nie deur enigiemand gesensor te word nie. Sy voer aan dat jy jou sê kan sê op ŉ wyse waarop jy dit wil sê. Dié gesprek het verder gelei tot die vraag na die oorbruging van die kloof tussen ‘n selfgepubliseerde werk en dié by hoofstroomuitgewerye. Myns insiens is dit juis die verwagting van die leser wat anders daar uitsien – van ŉ selfgepubliseerde werk verwag jy nie dat die kwaliteit noodwendig op dieselfde vlak gaan wees as dié van ŉ professionele uitgewersmaatskappy nie.\nDie digter en akademikus Hanta Henning se debuutbundel, getiteld Spraakterapie/Speech Therapy (2021) het onlangs op my tafel geland. Henning het haar bundel laat uitgee met behulp van Poetree Publications onder die redaksie van Flow Wellington. Wellington se maatskappy word op die internet beskryf as “one of South Africa’s leading female-, black-owned, independent self-publishing companies that offer writers affordable, tailored packages to create high-quality literary products”. Ander publikasies by Poetree Publications sluit die werk van Engelstalige digters soos Raphael d’Abdon en Sarah Godsell in.\nVoorin die bundel word genoem dat twee proeflesers verantwordelik was vir die redigering van die bundel – Anné Guillaume-Combrink en Maureen van Helden. Dit is reeds verblydend om te sien en verleen op die intrapslag swaartekrag aan dié selfpublikasie. Aanvanklik kan mens ook noem dat dié publikasie in beide Afrikaans én Engels uitgegee is, wat reeds as een van die beweegredes vir selfpublikasie gesien kan word, aangesien hoofstroomuitgewers nie daartoe geneig is om tweetalige digbundels te publiseer nie.\nDie titel Spraakterapie/Speech therapy laat onmiddellik die betekenisassosiasies van die behandeling van kommunikasieprobleme en spraakstoornisse by die leser opkom. Dié tegnieke wat deur spraakterapeute gebruik word, word spesifiek gebruik om kommunikasie te verbeter. Met betrekking tot die bundel is daar ook metaforiese betekenisse aanwesig, byvoorbeeld die gedagte dat die digproses as sulks gesien word as ŉ vorm van terapie, wat te make het met “spraak” as uiting gee aan jou verstaan van die werklikheid.\nDie bundel word opgedra aan Stinkie en Joe, en bestaan uit twee afdelings, naamlik “Selfspraak/Self-speech” en “Haatspraak/Hometalk”. Die eerste afdeling word voorafgegaan deur ŉ motto ontleen aan Coenie de Villiers se “Reisiger” (“steeds bly ek ŉ reisiger/ wat die nate van die wêreld ken”). Die afdelingtitel word soos volg in die gedig “wat was” geïntegreer: “selfbeheersing kwyn/ vreet weg jou/ vrees en angs/ jou haat van self/ jou haat spraak/ raak jou/ kindersondes jou/ selfprofesie/ en als wat soet/ en bitter waak/ drillend en deinsend/ nou geset/ permalae/ van vet op vet”. Hierin word selfhaat terselfdertyd verbind aan die tematiek van liggaams- en selfbeeld, wat deurlopende motiewe van die bundel is.\nInteressant is dat die eerste sewe gedigte in afdeling een deur asteriske van mekaar geskei word en nie van titel voorsien word nie. Die suggestie word dus geskep dat dié fragmente deel uitmaak van die digter se selfspraak. Hierby ook die gedagte dat selfspraak soos opdrifsels van gedagtes is wat sigself by die digter as die skrywende instansie aanmeld – vergelyk:\ndie borrels breek steeds bros\nin my borskas\nsoos ek inasem\nom die angs\nte kan besweer\nkristalhelder sfere van glas\nbruis op in my keel\nnes ek voel ek kan loskom\nvan dit wat kom en was\niewers in my voorbrein\nspeel iets vingerbakatel\nslegs skalks ‘n lukrake wiellaer\nraak teen ‘n sinaps se swel\nwoorde word ‘n hersenskim\nsoos ‘n klip in water wyer kring\nin die grys diep\nNá ŉ aantal fragmentariese gedigte, vind die leser vyf kwatryne in Engels, getiteld “rhyming quatrains (or, a working mother’s guide to continued mental health)”. Die verwysing na “continued mental health” laat val die klem op die beoefening van digkuns as ŉ vorm van psigologiese verweer. Die eerste kwatryn begin met die idee van ŉ moeder se selfdood, waarvan die nagevolge op ŉ afstandelike, alhoewel onstellende wyse verbeel word. Daaropvolgend borduur die digteres voort op fragmentariese wyse, waarin die digterlike ek besin oor hoe dit sou wees as sy as persoon nooit hier was nie – vergelyk die eerste twee strofes:\nmag ek stof word\nen op die wind\nmag my geboorte\n“Shrinkage” is ŉ gedig wat die motief van terapie weer eens op die voorgrond plaas. Op treffende wyse beskou die spreker haar lewe op verskillende ouderdomme met spesieke verwysing na die terapie wat sy ontvang het. Die sardoniese kommentaar op die raad wat sy ontvang, gee die trefkrag van die gedig: “when you’re 16/ and you go to a psychiatrist/ they’ll say/ you’re 16/ you’re just sad/ it wasn’t real love/ losing your home was worse for your parents/ take these pills/ and you’ll feel good”. Vergelyk ook “flagellaat (ŉ ope brief aan die akademie)” waarin die spreker op dieselfde sardoniese wyse die akademie beskou as ŉ god waarvoor brandoffers gebring moet word.\nTussendeur die gedigte vind die leser ook persoonlike foto’s van Henning, wat insluit van haar kinderdae, van haar familie, geliefdes en skoolvriende. Dit is ŉ fenomeen wat nie algemeen is van bundels by hoofstroomuitgewers nie en vermoedelik ook een van die redes waarom Henning besluit het om hierdie bundel self uit te gee.\nDie tweede afdeling, “Haatspraak/Hometalk” word ingelei deur ŉ motto ontleen aan ŉ gedig van Philip Larkin (“they fuck you up, your mum and dad./ they may not mean to, but they do”). Dit is vreemd dat die tweede afdeling se titel “Haatspraak” in Engels vertaal word as “Hometalk” en nie as “Hate speech” nie. Hierdeur word die suggesie geskep dat “haat” en “huis” metafories gelykgestel word aan mekaar, dit wil sê dat die haat sigself taamlik gewoon voordoen, veral met Larkin se motto ingedagte. Laasgenoemde sou dan ook gesien kan word as ŉ voorbeeld van dit wat ŉ uitgewer besmoontlik sou verander het, alhoewel die teks sigself juis vir hierdie soort interpretasie oopmaak.\nDie gedig wat begin met die versreël “veertien reëls in ‘n sonnet” is ŉ liefdesgedig, waarin die liefde tussen die geliefdes vergelyk word met ŉ sonnettekring. Die gedig is speels gedoen met ŉ slim eerste strofe:\nkwatryn maal drie\n– die lyf –\nOngelukkig word die aanvanklike gehalte van die gedig nie deurgaans gehandhaaf nie. Die speelsheid word te sentimenteel aan die einde van die gedig met woorde soos “siel” en “wese” wat abstrak en geyk voorkom. Nog ŉ voorbeeld van ŉ gedig wat nie sy volle potensiaal bereik het nie, is “prys die heer (op die voortrekkerwysie)”, wat sigself aanvanklik sterk voordoen, maar uitendelik beter kon wees.\nDie tweede afdeling bestaan dan ook uit ŉ aantal herinneringsverse, wat spesifiek bemaak word aan gestorwe geliefdes. ŉ Sterk, emosiebelaaide elegie, getiteld “Briewe van die nadood / The book of the dead” betreur die dood van ŉ ou skoolvriend (laasgenoemde lei ek af uit ŉ foto onderaan die derde gedig van die siklus). Hierdie gedigsiklus bestaan uit ses gedigte, wat afwisselend in Afrikaans en Engels geskryf word. Die strekking van die gedig word in die sesde gedig soos volg beklink:\nthat mourning never truly ends\nlike the prickling\nrocks crumbling into sand\nthese arid winter lands\neroding river bends\nwhere mourning stops\nand dissonance begins –\nNog ŉ voorbeeld van ŉ herinneringsvers is “ek (ont)hou my pa” – vergelyk die eerst etwee strofes: “ek onthou jou/ soos my gisters// onthou vertrekke met/ kleipot en kalbas/ beendere/ grasse en peule/ uitgestal op jou vensterkas”.\nOok tree die digteres gemaklik én heel sukselvol in gesprek met figure van die Afrikaanse poësie, byvoorbeeld met DJ Opperman in “met apologie”:\nmy pa is in ‘n nartjie\nmy ma is in kaneel\nek is haar klein papie\n‘n ertjie in ‘n peul\nsoms sê my ma ek’s wonderlik\nsoms sê sy ek is sleg\nek luister wat sy sê\nsluit dit op donker plekke weg\nmy pa spreek glad geen woorde\nbehalwe dié wat breek\nen die wat brand en dié wat bly\nen in die donker plek vassteek\nmy pa is in sy papie\nmy ma ‘n voël wat kweel\nek haal die donker woorde uit\nen sien dit in die spieël\nEen van my gunsteling verse is die gedig “paĉjojn”, ŉ kinderlike aanspreekvorm wat “pappa” beteken. Ek haal die gedig in sy geheel aan:\nmy pa woon\nby die groot mpopana\ndaar was rus en vrede\nen liefde was\nin die malse eikelanings\nlangs die mooirivier\nin die klaskamers\ndie groot mumvumvu\nwaak oor sy wese\nis sy woord en sy behoud –\nhy is steeds en is altyd hier\nal is hy nou slegs as\nwoon op ‘n heuwel\nby die olyfboom\nin ‘n huis van leuens\nin brixton se vuil strate\nby die krematorium\nwit rook en as –\ndie olea europea\nwerp swart skadu’s\nteen sy muur\ndig en donker\nword die ure\nvan dit wat kon\nIn Hanta Henning se bundel Spraakterapie/Speech therapy is die digterlike ek deurgaans in selfspraak (in stryd met die self). Onderwerpe soos die psigologiese welstand, ouerskap en verhoudings met ouers en geliefdes, staan voorop. Dit is ŉ intieme en persoonlike bundel. Terselfdertyd gee die spreker ook ŉ satirese en ironiese kyk op die sisteem waarin sy haarself bevind.\nEen voordeel van selfpublikasie is dat Henning haar eie stempel op die bundel afdruk deur tweetalig te publiseer, en tweedens, deur persoonlike foto’s by die bundel in te sluit. Alhoewel daar ŉ stigma oor selfpublikasie bestaan, is daar ruimte vir selfpublikasie wanneer ŉ bundel keurig uitgegee word. Met talle goeie verse, slaag Henning daarin om dié ruimte op ŉ uitnemende wyse te benut.\nTags: Hanta Henning, Poetree Publications, Speech therapy, Spraakterapie\nPosted in Binneblik, Blogs | Comments Off on Alwyn Roux. Leesverslag: Spraakterapie/Speech therapy (2021), ŉ selfpublikasie\nAlwyn Roux. “daar was storms in haar oë”\nTwee dae, twee bundels. Die meeste sterre is lankal dood (2020) deur Johann de Lange en Bientang (2020) deur Jolyn Phillips. Een gedagte: wat ‘n uitsonderlike oesjaar het die Afrikaanse poësie nie in 2020 opgelewer nie? Albei bundels het by Human & Rousseau verskyn en is keurig uitgegee. Tog is dit twee uiteenlopende bundels.\nDe Lange se bundel is dié van ‘n bekwame digter. Daarvan is die titels van die onderskeie afdelings reeds sprekend, wat nie net digterlik is nie, maar ook gesofistikeerd in soverre dit met die tradisie in gesprek tree – vergelyk: (1) “Inskaduwings van die lig”, (2) “Die sysies & die spreeue”, (3) “Vergete vuur”, (4) “‘n Beiteltjie”, (5) “Alles van waarde”, en (6) “Gebedewiel”. Afdelings vier en vyf verwys die digter onderskeidelik na twee groot geeste – Van Wyk Louw en Lucebert – met wie hy reeds van sy debuutbundel, Akwarelle van die dors (1982), in gesprek is.\nPhillips se bundel, ànders as dié van De Lange, skep nie die illusie van vormvastheid of beheer nie; alhoewel, dit is juis die vloeiendheid van die teks wat jou boei. Dié vloeiendheid vind ‘n oorsprong in ekstase, soortgelyk aan Julia Kristeva se Powers of horror (1982). Wanneer jy begin lees, kan jy nie anders as om iemand anders nader te wink en die opdrag te gee, Lees hier! nie. En dan moet jy net keer dat daardie persoon nie wegloop met jou bundel nie.\nWaar lê die poësie? Die poëtiese moment by De Lange is te vind in presiesheid; by Phillips, in oormaat.\nIs dit regverdig om te vra watter bundel jy as leser bo die ander verkies? Glo het die huis van poësie vele wonings. Maar dis nie ‘n onregverdige vraag nie. Dit vereis eerlikheid. Is jy dapper genoeg om eerlik te wees? Nee, niemand kon my nog ooit van dapperheid beskuldig nie.\nMaar ek kan dit sê: Waar die ervaring by Phillips ontbreek, maak De Lange daarvoor op. Dit beteken egter nie dat ek De Lange bo Phillips verkies nie. Ook: De Lange het ek al gelees; Phillips is nuut. En het ons al ooit só ‘n verruklike stem in Afrikaans aangehoor?\n* Die titel is ontleen aan ‘n versreël uit “//Klaas” in Bientang op bladsy 37.\nTags: Alwyn Roux, Bientang, Die meeste sterre is lankal dood, Johann de Lange, Jolyn Phillips\nPosted in Binneblik, Uncategorized | 4 Kommentare »\nAlwyn Roux. Winterreise\nOnlangs het ek Gerard Scholtz se werkswinkel oor haikoe skryf by die FynArts Festival in Hermanus bygewoon. Die uitsig oor die berg en die see vanaf die stoep van die gastehuis waar die werkswinkel aangebied was, was die perfekte milieu om ‘n haikoe te inspireer.\nAlhoewel inspirerend (in die sin van ‘n vertrekpunt skep vir die skryfoefening), het ek nie ‘n haikoe oor die natuurskoon geskryf nie. Ek het twee haikoes geskryf na aanleiding van ‘n musiekstuk deur Arvo Pärt (“Cantus in memoriam Benjamin Britten“) wat Scholtz vir ons gespeel het:\nvou die koue om jou jas\nkrummels vir die voëls\nstratuswolke in die lug\nTags: Alwyn Roux, Arvo Pärt, Gerard Scholtz, haikoe


God se handleiding vir die kerk (‘n kort oorsig oor die pastorale briewe) – Baptistekerk Kemptonpark\nGod se handleiding vir die kerk (‘n kort oorsig oor die pastorale briewe)\nBaptiste Kerk Kempton Park 7 Nov 2013\nEk het eenkeer met ‘n man gepraat oor kerkleierskap. Sy woorde aan my was: ‘Partykeer (wanneer dit by kerkleierskap en strukture kom) is dit nodig dat ons ‘n bietjie die Bybel opsy sit’. As die kerk nie ‘groei’ nie, hardloop baie predikers en kerke in desperaatheid na kerkgroei spesialiste se seminare, boeke en konferensies toe. In die proses ignoreer hulle dikwels God se handleiding vir die kerk soos ‘n stopstraat. Die Pastorale briewe (1, 2 Timoteus en Titus) is wel geskryf vir individue, maar in 1 Timoteus 6:21 verwag God dat dit ‘n seën moet wees vir ‘julle’ (sien Griekse teks). Moet dan nie sê (soos een vrou na ‘n preek uit 1 Timoteus 4 vir my gesê het): ‘Die Pastorale briewe is vir predikante geskryf en het niks met my te doen nie’. Hierdie briewe is deel van die ‘hele Skrif’ wat nuttig is vir almal se geestelike groei (2 Timoteus 3:16). Die beginsels in dié briewe geld vir almal wat moet lei, volg of leiers aanstel. Daarom pas ek dit nie net toe op predikante nie, maar op die kerk in sy geheel.\nWie het geskryf?\nPaulus het (1 Timoteus 1:1, 2 Timoteus 1:1, Titus 1:1). Daar is teoloë wat sy outeurskap uitdaag, maar hulle argumente hou nie water nie. Ek gaan nie my asem mors om die sinnelose besware te beantwoord nie. John MacArthur bied deeglike antwoorde in die MacArthur Study Bible se inleiding tot 1 Timoteus.\nVir wie het hy geskryf?\nDie boeke se name sê vir jou dis vir Timoteus en Titus. Beide hierdie manne was jonk (1 Timoteus 4:12, Titus 2:6-7, 15). Beide is deur Paulus Korinte toe gestuur om kerkprobleme uit te sorteer (1 Korintiërs 4:17, 2 Kor.1:19, 2:13, 7:6-7, 13-15). Beide het ‘n pastorale hart gehad wat omgegee het vir mense (Filippense 2:20, 2 Korintiërs 8:16-17). Beide was nederig en het nie op hulleself gefokus nie (Filippense 2:21, 2 Korintiërs 12:18). Beide was geestelike kinders van Paulus (1 Timoteus 1:2, 2 Timoteus 1:2, Titus 1:4). 1 Korintiërs 4:14-17 wys wat dit beteken: hulle het onder Paulus se bediening tot bekering gekom.\nTimoteus se pa was ‘n Griek. Maar hy het die Bybel by sy Joodse ma en ouma geleer (Handelinge 16:2, 2 Timoteus 1:5, 3:15). Titus was ‘n volbloed Griek (Galasiërs 2:3). Timoteus is besny; Titus nie (Handelinge 16:3, Galasiërs 2:3). Ons lees van Timoteus in Handelinge. Titus se naam verskyn nie in Handelinge nie. Timoteus het in Efese gewerk en Titus in Kreta (1 Timoteus 1:3, Titus 1:5). Timoteus het ‘n goeie reputasie gehad (Handelinge 16:2, Filippense 2:22). Hy was skugter en bang (1 Korintiërs 16:10-11). Hy was in die tronk vir die evangelie (Hebreërs 13:23). Hy het deel gehad in ses van Paulus se briewe (2 Korintiërs 1:1, Filippense 1:1, Kolossense 1:1, 1 Tessalonisense 1:1, 2 Tessalonisense 1:1, Filemon 1:1). Paulus het niemand so betroubaar en bekwaam geag soos hy nie (Filippense 2:20). Titus is Dalmasië toe en het ‘n sendinghart gehad (2 Timoteus 4:10).\nJong predikant: Is daar probleme in jou kerk? Moenie sê: ‘Ek is te jonk; ek is bang en kan nie die probleme uit sorteer nie’. Jeremia was jonk soos jy en Moses was bang (Jeremia 1:5, Eksodus 4:10). Tog het God hulle gebruik om sy werk te doen. Hy kan jou ook gebruik.\nWanneer het hy geskryf?\nPaulus was seker dat hy vrygelaat sou word uit die tronk in Rome (Filippense 1:19). Sy begeerte het waar geword. Ná Handelinge 28 is hy vrygelaat en het hy 1 Timoteus en Titus geskryf. Maar hy is weer gevange geneem. Tydens sy tweede gevangeniskap in Rome het hy 2 Timoteus geskryf.\nWat het hy geskryf?\nDaar is ‘n paar temas wat in al drie briewe herhaal word:\n Vals lering moet aangespreek word (1 Timoteus 1:3, 20, 4:1, 6:3-11, 20-21, 2 Timoteus 2:17-18, 25-26, 3:7, 4:2-4, Titus 1:10-16). Ons moenie bang wees om dit te doen nie. Ons moenie soos huurlinge vlug wanneer wolwe die skape wil verjaag nie (1 Timoteus 1:3, Johannes 10:12-13). Die ware leraars moet inkom, die evangelie preek en verandering bring – al lyk die opposisie ook hoe sterk (Titus 1:5-16).\n Moenie oor onbelangrike dinge stry nie (1 Timoteus 1:4, 6:4, 2 Timoteus 2:14, 16, 23, Titus 3:9). Die duiwel sal al te bly wees om jou fokus van jou hooftaak (evangelie-prediking) af weg te lei. T.T. Shields was ‘n prediker in Kanada. Hy het in elke preek teen een of ander vals groep uitgevaar. Die meeste van sy preke was negatief. Hy het bitter selde positiewe waarheid gepreek. Martyn Lloyd-Jones het hom hieroor aangespreek, maar hy het vasgeskop. Hy het sy bediening afgesluit met ‘n handvol mense in die bank (uit Iain Murray se 2 volume biografie oor Lloyd-Jones; pp.271-274 in vol.1 en p.530 in vol.2).\n Fokus op prediking en die oordra van gesonde Bybelse leerstelling (1 Timoteus 1:3, 10, 4:6-16, 6:3, 14, 20, 2 Timoteus 1:6, 13-14, 2:15, 3:16-17, 4:2, Titus 1:9, 2:1, 7-8, 10, 15). Hoe kan jy goeie en slegte lering van mekaar onderskei? Dis maklik: enigiets wat nie met die evangelie strook nie is ongesond. Paulus praat van enige sonde “en wat daar anders met die gesonde leer in stryd is, volgens die evangelie van die heerlikheid van die salige God wat aan my toevertrou is.” (1 Timoteus 1:10-11). Niemand kan reg lewe sonder suiwer lering nie. Indien jy probleme wil oplos en ‘n gesonde kerk wil hê, moet die Bybel en prediking ‘n sentrale plek geniet. Tydens die Walliese herlewing van 1904-1905 het Evan Roberts (die leier van die herlewing) se lae plek aan Bybelse prediking ‘n geestelike siekte in die kerk tot gevolg gehad. Roberts se siening van prediking word as volg deur Iain Murray opgesom:\n“It was an American revivalist of the nineteenth century who once said, ‘God is going to save the masses in his own way. He has told the ministers to stand on one side and let Him have a turn.’…’Preaching has failed as a saving agency for a long time…God is now going to save sinners for a while without the pulpit.’ There were many instances of ministers being interrupted and ‘drowned out’ by singing or praying as they attempted to speak.” (Pentecost – Today, The Banner of Truth Trust, EDINBURGH, 1998, pp.155-156).\n“At a service composed entirely of 1200 men in Chatham Street Calvinistic Methodist Chapel it seemed that nothing could ‘clear’ the meeting as Roberts sat silent in the pulpit for two hours. At 9 p.m. a minister prayed for him that his lips should ‘be opened in order that he might deliver a message whatever it might be.’ But another minister rose in a front pew and, addressing Roberts, asked, ‘Why dost thou play and trifle with sacred things like this?’ His further words were drowned out as the congregation began a hymn.” (Ibid, pp.158-159).\n“In April 1905 Evan Roberts said that he had ‘not heard a sermon for many months’” (Ibid, p.165).\nBaie moderne kerke verkies drama, gesprekke, sang, debat of persoonlike getuienis bo die Skrif en lering. Totdat dit nie verander nie sal die kerk geen krag hê om die samelewing te beïnvloed of te verander nie. Dit is die evangelie – en die evangelie alleen – wat die krag van God is tot redding vir elkeen wat glo (Romeine 1:16, 1 Korintiërs 1:18).\n Weet wat jy glo en hou daaraan vas. Dit is min of meer wat Paulus in gedagte het wanneer hy herhaaldelik praat van ‘’n betroubare gesegde’ (1 Timoteus 1:15, 3:1, 4:9, 2 Timoteus 2:11, Titus 3:8). Hierdie betroubare gesegdes som belangrike Bybelse leringe op. Ek het ‘n preek geluister waarin die prediker daarop geroem het dat hulle net die Bybel glo. Maar in sy preek het hy nie net onsin gepraat nie, maar baie min van die Bybel aangehaal. Ek dink nie dis so geestelik as mense sê: ‘Ons het nie ‘n geloofsbelydenis nie – ons glo net die Bybel’ nie. Wat glo hulle oor die Bybel? Tydens verledejaar se verlof in Natal het ons op die internet rondgesoek vir ‘n kerk om by te woon. Ons het kerke se geloofsbelydenisse gelees om uit te vind wat hulle glo en verkondig. Toe ek in 1997 aansoek gedoen het vir teologiese studies, wou hulle hê ek moes skryf wat ek glo. Ek kon hier en daar iets skryf, maar in die geheel het ek nie geweet wat om te sê nie. Dit is belangrik dat jy moet weet wat jy glo. Hoe sou jy dié vraag antwoord: ‘Wat glo jy en jou gemeente?’\n Moenie die belangrikste van alles vergeet nie: God is jou Verlosser (1 Timoteus 1:1, 2:3, 4:10, 2 Timoteus 1:10, Titus 1:3-4, 2:10, 13, 3:4, 6). Jesus se lieflike Persoon en versoeningswerk is die fondasie van die kerk. Moenie so met bediening en die kerk betrokke raak dat jy dít vergeet nie. ‘n Kerk waar dit nie sentraal is in die preke, sang, gebed, sakramente en evangelisasie nie, is in die moeilikheid. As hulle hul liefde vir Jesus vergeet, dan sal Hy hulle deure toemaak (Openbaring 2:4-5).\n Gelowiges moet godvresend en heilig lewe (1 Timoteus 2:2, 10, 3:16, 4:7-8, 5:4, 6:3, 5-6, 11, 2 Timoteus 3:5, 12, Titus 1:1, 2:12). Ek ken ‘n man wat ‘n baie goeie teologie het maar weier om in liefde met sy vrou saam te lewe. Baie jonge mense in ons kerke is opgewonde oor goeie teologie en lees graag die Piper, MacArthur en die Puriteine. Hulle is vol van kopkennis, maar ongelukkig loop hulle Calvinistiese teologie nie deur tot ‘n heilige lewe nie. Jesus wil nie net hê dat ons die regte woorde sê wanneer ons evangelisasie doen nie. Hy wil hê ons heilige lewens moet ‘n verskil maak (sien Matteus 5:16).\nHoekom het hy geskryf?\nBy ‘n predikantekonferensie het iemand sywurms vir my kinders gegee. Die volgende dag het my vriend in sy kar geklim om moerbeiblare vir my kinders te pluk. Toe hy deur die dorpie ry het sy kar gebreek. Hy het rondgebel vir die spesifieke onderdeel: omtrent ‘n duisend rand. Na ‘n gesukkel het ‘n man in die dorp hom gehelp om die part reg te maak… vir R50. As hy nie moerbeiblare gaan soek het nie, sou sy kar waarskynlik op die oop pad gebreek het, en dan sou hy die duisend rand moes betaal vir die onderdeel. ‘n Ander vriend se vrou het opgemerk: ‘Sjoe, dat God nou sywurms hierheen moes stuur om jou kar probleme uit te sorteer!’\nDie storie rondom 1 Timoteus klink omtrent so. Paulus sê: “Maar as ek vertoef, dan kan jy weet hoe iemand hom moet gedra in die huis van God, wat die gemeente is van die lewende God, ‘n pilaar en grondslag van die waarheid.” (3:15). Dit is omdat Paulus nie betyds by Timoteus kon uitkom nie, dat hy hierdie brief geskryf het. As Paulus se reisplanne uitgewerk het sou ons nie 1 Timoteus in ons Bybel gehad het nie. Wie sou dink dat vertraagde reisplanne soveel seën kon inhou?\n1 TIMOTEUS is geskryf as ‘n handleiding vir die gevestigde kerk. Die brief kan só uiteengesit word:\nNadat Paulus sy vriend groet (1:1-2) herinner hy hom heel eerste daaraan dat hy die evangelie moet bewaar: die evangelie wat deur vals leraars verdraai word, die evangelie waardeur Paulus gered is, die evangelie waartoe hy geroep is (1:3-20).\nNaas die evangelie is gebed die nommer 1 prioriteit in die kerk (2:1-8). Dis jammer dat bidure so swak bygewoon word.\nNet soos wat die rol van die man en die vrou by die sondeval verwar is, word dit deur ons samelewing verwar. Die kerk moenie in hierdie verwarring deel nie: mans moet leiding neem en vroue nie; vroue moenie die groot taak van kinderopvoeding gering ag nie (2:8-15).\nOns het gekwalifiseerde mense nodig om gesonde lering en gladde kerkadministrasie te verseker (3:1-16). Ons moenie net uitkyk vir die populêrste mense of vir hulle wat die slimste is in die besigheidsektor nie.\nVals predikers dwing selfgemaakte wette af (4:1-5). In ons dag sê vals leraars dinge soos: ‘As jy wil hê God moet jou antwoord móét jy Jesua sê en nie Jesus nie’. Die ware prediker hou hom nie op met sulke nonsens nie, maar fokus op ‘n heilige lewe en suiwer lering (4:6-16).\nDaar is sekere reëls vir hoe jy moet omgaan met jonk en oud, mans en vroue, vir hoe weduwees versorg moet word, hoe ouderlinge vergoed, getug en aangestel moet word en vir hoe jy vir jou baas moet werk (5:1-6:2a). Een man het gekla toe ek die reëls vir die versorging van weduwees neerlê en het gesê dat ons dit nie streng hoef na te volg nie. Moenie dink jy is wyser as God nie. En moenie dink jóú kerk is die uitsondering wanneer dit by die toepassing van kerkdissipline kom nie.\nGeldgierigheid en al die sondes wat daaruit voortspruit is ‘n kenmerk van vals leraars (6:2b-10). In ons dag word baie mense deur die vals lering van Prosperity predikers mislei. Hulle is oortuig dat hierdie geldwolwe manne en vroue van God is.\nDie ware leraar moet van hierdie dinge vlug en heiligheid najaag. Hy moet die regte gebruik van geld in sy gemeente aanmoedig en sorg dat hy valsheid vermy (6:11-21).\n2 TIMOTEUS is geskryf as ‘n handleiding vir die vervolgde Christen en kerk. Wanneer Paulus hierdie brief skryf is hy nie meer onder huisares nie. Nou sit hy in ‘n koue sel, geboei soos ‘n krimineel (1:8, 16, 2:9, 4:13, 2:9). Hierdie is sy laaste brief (4:6-8) en klink amper soos ‘die sterfbed instruksies van ‘n pa aan sy seun’ (Gerard Chrispin, The Bible Panorama, p.527). Paulus wil hê dat Timoteus gou na hom toe sal kom – voordat dit te laat is (1:4, 4:9, 21). Timoteus moenie skaam wees vir Paulus, omdat hy bang is dat assosiasie met die apostel dalk tot vervolging kan lei nie. Al Paulus se vriende (behalwe Lukas) het hom verlaat – Timoteus moenie soos die res maak nie (1:8, 15, 2:3, 3:12, 4:10-11, 14-18).\nTimoteus moet sy redding en roeping onthou. Hy moet onthou hoe wyle Onesiforus nie skaam was om met Paulus te assosieer nie (1:3-18, 4:19).\nHy moet Jesus en sy evangelie onthou (2:1-13).\nHy moet sy Meester onthou en begeer om bruikbaar te wees in sy diens (2:14-26).\nAs hy onthou dat daar slegte tye oppad is, sal hy nie omkant gevang word nie. Wanneer hierdie tye kom moet hy nie toegee aan die versoeking om te preek wat mense wil hoor nie. Hy moet vashou aan die Skrif en die suiwer verkondiging daarvan (3:1-4:8).\nHy moenie van Paulus vergeet nie (4:9-22).\nMoenie die les mis nie. Ons moenie die kerk in ‘n toestand los vir die volgende geslag nie. Lei eerder mense op wat kan voortgaan met die werk: “en wat jy van my gehoor het onder baie getuies, vertrou dit toe aan getroue manne wat bekwaam sal wees om ook ander te leer.” (2:2). Ons tesourier se vrou is baie siek. Hy het onlangs by ‘n ouderlingvergadering gesê: ‘My vrou se gesondheid is nie meer so goed nie. Ek het nuwe verantwoordelikhede wat ek op myself moet neem. Julle moet maar stadig aan begin uitkyk vir iemand wat my werk kan oorneem’. Hy is wys. En so moet ons ook met die evangelie doen. Ons moenie niks los vir die volgende geslag nie. Hulle moet ten minste ‘n goeie geestelike erfenis vir hulle gee.\nJohn Wesley het gesê: ‘Our people die well’. Op sy sterfbed het Jakob die Here aanbid (Hebreërs 11:21). Toe Paulus sy laaste dae op aarde deurgebring het, was die voortsetting van die evangelie eerste in sy gedagtes (2:2). Tot op die laaste het hy met die Here volhard (4:7). Hy het nie hiper-geestelik geraak nie, maar het aangegaan met sy gewone doen en late: “bring…die boeke” (4:13). Toe iemand vir Francis van Assissi gevra het: ‘Wat sal jy doen as jy weet Jesus kom vanaand?’, was sy antwoord: ‘Ek sal aanhou om my tuin nat te gooi’. Dis reg. Ons moet kan aangaan met dit waarmee ons besig is. Die persoon wat sê: ‘O gaats, ek sal nie kan aanhou met dit waarmee ek besig is nie’, het ‘n probleem.\nOns moenie net vir die hier en die nou lewe nie. Ons moenie hoop vir onmiddellike beloning nie. Paulus het gekyk na die wederkoms en was verseker dat Jesus hom dán sal beloon (4:8).\nTITUS is geskryf as ‘n handleiding vir die nuwe kerk. Die evangelie het ‘n groot verandering op hierdie goddelose eiland gebring (1:12, 2:11-14, 3:3-7). Dit behoort vir Suid-Afrikaners hoop te gee! Die evangelie kan die mees goddelose samelewing transformeer (Romeine 1:16, 1 Korintiërs 6:9-11). Maar ten spyte van die veranderinge op Kreta was daar altyd die invloed van vals leraars en die wêreld. Wat is die oplossing vir hierdie probleme?\nOns moet reg begin dink oor God (1:1-4, 2:11-14, 3:4-7). D.A. Carson skryf in sy boek oor gebed (A Call to Spiritual Reformation) dat ons grootste behoefte nie beter opvoeding, aksies teen aborsie, hulp vir die VIGS probleem, evangelisasie of eksposerende prediking is nie. Ons grootste behoefte is ‘n groter kennis van God.\nDaar moet ware leraars in plek van valses wees (1:5-16).\nElke groep in die gemeente moet weet wat God van hulle verwag en ook verstaan hoekom hulle so moet lewe (2:1-15).\nMense moet aangesê word om goeie werke te doen. Hulle moet weet hoe en ook verstaan hoekom hulle dit moet doen (3:1-15). Op hierdie manier sal die kerk die wêreld beïnvloed en nie andersom nie (2:10-14).\nIs dit nodig dat ons ons eie idees oor die kerk probeer volg as God vir ons ‘n voldoende handleiding gegee het?\nJesus is groter as Moses\nHebreërs 3:1-6 Toe my seun die tema van my preek sien, toe sê hy: ‘Wat! Al…\nOntmoet God se huisgesin\nRomeine 16:1-16 Geslagsregisters en ‘n lys name is nie gewoonlik iets wat ons in ons…\n03 08 '19\nHoe om geestelik te groei\n2Tessalonisense 1:1-4 Een van my vriende het onlangs van sy 7-jarige seun gesê: ‘Dit is oulik…\n1Tessalonisense 4:9-12 ‘n Paar jaar gelede was ek by die begrafnis van ‘n man wat…\n30 03 '19\n1Tessalonisense 1 Het jy al iemand gehoor sê: ‘As jy die perfekte kerk vind, moet jy asb….\nEk glo in die kerk\nRomeine 12:3-5 Dalk maak my tema jou die hoenders in. ‘Ek glo in Jesus en…\nEk het laasweek ‘n WhatsApp gekry met ‘n profesie oor Suid-Afrika. ‘n Sekere Shawn Bolz…


&larr Oor ape en klippe\nDie myners in Chili &rarr\n14 antwoorde op Weer eie\nmonicahaddad het gesê op Oktober 12, 2010\nIn my kop kom daar nou ‘n liedjie; mense kom, mense gaan……. hoe gaan dit nou weer verder\nmaar soort soek maar soort? 🙂\nrosiemetdorings het gesê op Oktober 12, 2010\nHet dit vandag weer ervaar met Eaven wat by my kom kuier het\nBerwick het gesê op Oktober 12, 2010\nGoed gestel. Ek ervaar dit ook soms so.\nGroete, Jan Klaas.\nJanklaas het gesê op Oktober 12, 2010\nJa, dis natuurlik ‘n ander rede hoekom mens lekker kliek!\nLekker dag Kokomo.\nMoet nie verdwyn nie!\nLekker warm vuur hier om by te sit.\nEk beny jou jou MOB’s!\nGroete daar, Berwick!\nJanklaas het gesê op Oktober 13, 2010\nDis te spannend. Ek gaan bly sit.\nSnaakse, kunsmatige wêreld, die bloggery. Snaaks ook hoe gou ‘n mens daarby aanpas.\nOns deel dalk meer as wat ons dink.\nEk vang nou eers meer as ‘n week se uitmis op lees in blogland op….\nDit is nogal eienaardig hoe dit uitwerk nè! En dis soooo waar… hier in my ‘normale’ lewe is die mure stewig in plek en word niemand eintlik te na aan my toegelaat nie en weinig mense maak dit verby die ‘voordeur’… en tog… hier in blogland het ek al meer ‘gepraat’ as wat ek in 10jaar met iemand hier kon praat… dalk het dit te doen met mens se ‘vulnerability’ wat soms van tyd tot tyd hier in geskrewe woord sy weg deurvind en ander wat daarby aanklank vind.. soms lees jy dele van jouself raak in ander se verhale, soms skryf iemand hier iets wat ek net so wel self kon geskryf het…\nBlogland is ‘n snaakse plek… maar ek is eintlik baie dankbaar ek’t ook hier ‘n holtetjie gevind..\nDink ek het ook so ‘n bietjie Shrek in my…x\nEk dink dis terapeuties om jouself so te spieël en te leer ken.


Ingelegde sjampanje vir die winter: resepte in flesse, sonder sterilisasie, in eie sap, met en sonder asyn, sonder water * Ander\nIngelegde sampioene vir die winter is een van die gewilde opsies vir sulke voorbereidings, en gegewe die hoë beskikbaarheid van sampioene, is dit nie verbasend dat hulle gebruik word om so 'n voorgereg te berei nie. Aan watter resepte die moeite werd is om aandag te gee, en wat u nodig het vir die piekel. Dit sal later bespreek word.\nKlein sampioene is die beste om te pekelwat na behoorlike verwerking redelik dig en knapperig sal word. Dit moet voor gebruik gewas en skoongemaak word, waarna dit wenslik is om effens met papierhanddoeke te droog.\nDie spesifieke lys van die res van die benodigde bestanddele hang af van die resep wat u gekies het, maar in elk geval moet elke bestanddeel (groente of speserye) so vars as moontlik wees, sonder tekens van bederf. Dit is raadsaam om wortels so jonk as moontlik te kies, en groen - vars. Voordat dit in die werkstuk gebruik word, moet alle bestanddele gewas en van die vel skoongemaak word.\nHet jy geweet? Champignons - die eerste sampioene wat doelbewus tuis begin groei het. Italianers en Franse het die eerste keer in die 17de eeu aan sulke aktiwiteite deelgeneem.\nResepte vir die sampioen van die winter sampioen\nDie eenvoudigste manier om sampioene in die winter te pluk, is om 'n klassieke resep met die sampioene self en speserye te gebruik, maar as u wil, kan u die voorbereiding smaakvoller maak deur wortels, appelasyn of mosterd by dieselfde sampioene te voeg. Om regtig u eie resep te kies, is dit belangrik om 'n paar basiese kookopsies te probeer.\nchampignons (verkieslik so klein as moontlik)\nasyn (6% of 9%)\nMaak alle gekookte sampioene skoon, was en droog dit.\nSkil en kap knoffel in dun lae.\nGiet 'n gemete hoeveelheid water in 'n kastrol en gooi knoffel, peper (albei), sout, naeltjies, lourierblare en suiker. Meng alles goed, en voeg dan meer asyn en groente-olie by, meng die mengsel weer deur.\nKook die marinade om al die bestanddele op te los.\nPlaas die sampioene oor in 'n kokende mengsel, maak die houer toe met 'n deksel en laat die champignons opkook teen 'n gemiddelde temperatuur van 5-7 minute, sodra alles weer kook.\nSkakel die stoof af en plaas dit dan na gesteriliseerde flesse (saam met speserye en marinade) terwyl die sampioene nog warm is. Giet die vloeistof onder die nek sodat dit die sampioene heeltemal bedek.\nSampioene wat met nylonbedekkings toegemaak is, moet in kamertoestande gelaat word totdat dit heeltemal afgekoel is, en dan die hele nag na 'n koel plek verskuif word. Daarna sal 'n vinnige oes geskik wees om alleen en as deel van verskillende slaaie of ander geregte te gebruik.\nBelangrik! Onder kamertoestande sal dit nie werk om ingelegde sampioene op te slaan nie, anders sal dit binnekort agteruitgaan. Dit is die beste om dit heeltyd na die kelder te neem of dit heeltyd in die yskas te hou.\nasyn (verkieslik appel)\n100 g (50 g dille en 50 g pietersielie)\nWas die sampioene goed, verfris die sny op die been (as dit swart geword het en dit kon kors).\nGiet water in 'n kastrol, sout dit liggies en bring voorbereide champignons oor tot kookpunt, en bring dit oor na kook.Laat hulle vir 15 minute onder 'n toe deksel kook.\nDreineer die water van die gekookte sampioene, gooi dit in die glasbak waarin u beplan (jy kan dadelik in 'n pot) en laat afkoel sonder om dit uit die kamer te neem.\nWas en droog die setperke, en kap die dille fyn met pietersielie.\nSkil die knoffel, en sny elke naeltjie in verskillende groot stukke.\nKombineer die knoffel met gekapte pietersielie en dille, gooi sonneblomolie, sojasous, asyn, sprinkel sesamsade, ander speserye (veral lourierblaar) in en sout die mengsel na u smaak, en meng al die bestanddele goed.\nBedek die marinade met 'n deksel en laat dit vir 15-20 minute brou, en versprei dan die mengsel eweredig oor die hoeveelheid vooraf voorbereide sampioene.\nMaak die houer toe met 'n deksel of kleefplastiek en plaas dit minstens 12 uur in die yskas om die champignons beter te week. Gedurende hierdie tyd moet u die sampioene 'n paar keer goed meng, en die marinade eweredig versprei.\nKoreaanse resepvideo: Koreaans\nHet jy geweet? Champignons is gewild, nie net in kookkuns nie, maar ook in tradisionele medisyne-resepte. Besmettings en afkooksels van hierdie sampioene kan 'n uitstekende aanvulling wees op die hoofbehandeling vir brongitis, diabetes mellitus, hepatitis, ekseem, maagsere, en olieekstrakte word gereeld gebruik om dermatologiese probleme uit te skakel.\nui (blik pers)\ndroë grond mosterd\nItaliaanse speserye en kruie\nWas en droog die champignons, waarna groot monsters in verskillende dele gesny word, terwyl kleintjies soos hulle kan agterbly.\nKook effens gesoute water en gooi die voorbereide sampioene in die prutvloeistof en laat dit vir 6-7 minute kook.\nSkil die ui (in blokkies) fyn terwyl die sampioene kook.\nSny die knoffel sonder skil in dik skywe.\nMeng die suiker en die appelasyn in 'n aparte houer en probeer dit roer totdat dit heeltemal opgelos is.\nGiet dan 'n mengsel van Italiaanse speserye, mosterd, gekapte kruie (pietersielie), geklitste uie en knoffel.\nLaat die bestanddele na mengsel vir 5-10 minute staan vir 'n beter kombinasie van die smaak, en gooi dan die groente-olie en lourierblaar daarin.\nSit warm gekookte sampioene in die voorbereide marineringmengsel, meng alles goed en laat afkoel in kamertoestande.\nDie werkstuk in die yskas afgekoel en nog 8-10 uur laat staan, waarna die ingelegde sampioene heeltemal gereed is vir gebruik.\nIn Italiaanse video-resep: in Italiaans\nBelangrik! As u nie van suurpreparate hou nie, neem 'n bietjie appelasyn vir die resep, voeg 50 g water by die marinademengsel en voeg sout daarby.\nIn die wyn\nSpoel en droog die voorbereide sampioene goed af.\nMeng wyn met asyn, voeg groente-olie by en bring dit na die mengsel op 'n minimum temperatuur tot kookpunt. Haal die mengsel van die stoof af.\nGooi lourierblaar, peper, sout (na smaak) in 'n warm marinade en meng goed.\nSit die houer weer in die vuur, kook die mengsel en doop die sampioene daarin. Kook champignons in die marinade - 30 minute.\nLaat die sampioene vir nog 3 dae in die marinade toegedien word. Gepekelde champignons word meestal saam met 'n bygereg, vleis- en visgeregte verteer, en aantekeninge van wyn in die smaak gee die kos net 'n wonderlike pittigheid.\nAs u gekookte champignons met bliknaaldeksels toemaak, kan dit minstens 'n jaar in die yskas of in die kelder gebêre word, die belangrikste ding is om temperatuuraanwysers in die gang +8 ° С te handhaaf.Onder glasdeksels, onder dieselfde omstandighede, kan ingelegde sampioene hul basiese eienskappe tot twee jaar behou.\nOngelukkig is dit moeiliker vir stedelike inwoners om spasies te voorsien met geskikte voorwaardes vir langtermynopberging, so as daar nie plek in die yskas is nie, kan u spasies in die spens agterbly. met 'n temperatuur van + 15 ... + 18 ° C, maar nie langer as 8 maande nie. Dit maak nie saak watter manier u besluit om sjampanje te pekel nie, al hou u aan al die vereistes van die resep, kan u altyd 'n lekker smaaklike toevoeging tot standaard groente-preservering kry vir die hele winter, veral aangesien die finale produk geskik is vir gebruik en as aanvulling tot ander geregte (byvoorbeeld slaaie).\nKyk die video: GETTING RID OF ALL OUR CANDY!. We Are The Davises (Oktober 2020).


Verhoor van die SAOG-Tribunaalsaak geskeduleer vir 5 tot 7 Februarie 2018 - AfriForum\nDie lank uitgestelde verhoor van die saak teen Suid-Afrika se President Jacob Zuma en die Suid-Afrikaanse regering vir hulle rol in die sluiting van die plaaslike menseregtehof, die Suider-Afrikaanse Ontwikkelingsgemeenskap (SAOG) Tribunaal, in 2012 is geskeduleer vir 5 tot 7 Februarie 2018. Dit sal by die Noord-Gautengse hooggeregshof in Pretoria gehou word. AfriForum verteenwoordig vier Zimbabwiese boere en twee Zimbabwiese landboumaatskappye in hierdie saak.\nDie Regsvereniging van Suid-Afrika het in April 2015 aansoek gedoen om die optrede van president Zuma asook Michael Masutha, minister van justisie en korrektiewe dienste, en Maite Nkoana-Mashabane, minister van internasionale betrekkinge en samewerking, ingevolge die 2014 SAOG-protokol ongrondwetlik te verklaar.\nAl vier boere het suksesvol deelgeneem aan verskeie hofsake voor die SAOG-tribunaal en in al hierdie gevalle het die Tribunaal teen die Zimbabwiese regering beslis.\nBen Freeth wat Mugabe in 2007 saam met sy skoonpa, mnr. Mike Campbell, voor die SAOG-tribunaal in Windhoek, Namibië, gedaag het oor die onwettige verkryging van Campbell se Mount Carmel-plaas en dié belangrike hofsaak die volgende jaar gewen het, is een van die vier boere. Freeth is ook ŉ woordvoerder van die SAOG-tribunaal se menseregtewaghond.\n“Ten spyte daarvan dat ons ons hofsake gewen het, het die sluiting van die Tribunaal in 2012 daartoe gelei dat ons nie die sake verder kon neem nie. Die volgende stap sou wees om geldelike vergoeding van die Zimbabwiese regering te kry vir hul flagrante minagting van daardie uitsprake,” sê Freeth.\nDie 2014-protokol is uiteindelik deur 9 van die 15 lidlande onderskryf tydens die SAOG se spitsberaad vir staatshoofde wat in 2014 by die Victoria-waterval in Zimbabwe gehou is. Hierdie protokol kan egter slegs in werking tree as minstens 10 van die lidlande, wat twee-derdes verteenwoordig, dit bekragtig. Sedertdien het geen enkele lidstaat die protokol bekragtig nie.\nDie Februarie-verhoor in Pretoria sal een van die belangrikste sake vir die regte van die SAOG-burgers wees en sal ook vir Suid-Afrika die geleentheid bied om sy voormalige hoë morele waardes te herwin. Versuim om dit te doen, sal baie negatief op pres. Zuma en sy regering reflekteer.\nPost Tags:\t#AfriForum#Ben Freeth#grondgrype#Jacob Zuma#ongeregtigheid#Suider-Afrikaanse Ontwikkelingsgemeenskap (SAOG)#Zimbabwe\nDie ANC se voorgestelde Wetsontwerp oor die Voorkoming en Bestryding van Haatmisdaad en Haatspraak (die Wetsontwerp) sal vryheid van spraak…\nLees meer AfriForum begin nasionale veldtog om die ANC se “haatspraak”-wetsontwerp te stopContinue


Ons geloofgesprek: Die swemmende kese\nDaar word op die oomblik in die kerk meer gepraat oor self-ontplooiing as oor self-opoffering.-Anon.......As ‘n kerk haar woorde begin devalueer, dan word die kerk ‘n ramp vir die volk. - K Schilder 11/03/2008\nDie swemmende kese\nJohnny se Bosveld-vergadering Liza se swemmende kese lyk soos drie van my tekenaars.Jare gelede was daar 'n bobbejaan plaag in die Waterberge. Die boerevereniging het alles probeer om van die goed ontslae te raak, maar tevergeefs.Iemand hoor dat ek 'n slag het om van bobbejane ontslae te raak en laat my uit Johannesburg kom.Nee, ek sal hulle nie geld vra nie, maar hulle moet my om vredesonthalwe nie pla terwyl ek my werk doen nie.Ek gaan staan toe op 'n groot rots in die koppies tussen Warmbad en Nylstroom en roep in bobbejaantaal dat ek goeie nuus vir bobbejane het.Kort voor lank is ek omring van bobbelane. Hulle sit in so 'n wye sirkel om my, party op hul komberse, ander sommer op die sandgrond.Ek verduidelik aan hulle dat ek besig is om tekenaars vir my firma te werf - ons was toe besig met 'n baie groot projek.Hulle het nogal belang gestel totdat een vra wat die salaris sal wees. Toe ek die bedrag noem, gryp hulle almal hul komberse en goed en laat spaander oor die horison.Hulle was nooit weer in die omgewing opgemerk nie.Tot vandag weet die boere vereniging nie hoe ek die kese verjaag het nie.johnny.\nHehehe!!Johnny, ek kan aan 'n paar ander beroepe ook dink wat jy aan jou keesvriende kon noem.:))\nEk sit op my vingers...willie weer iets sê wat kon gebly het nie...;))\nLizaaa! Komaan, sê wat jy wou sê?\nNee, ek gaan beslis nie die bobbejaan agter die bult haal nie..:))\nHehehe!!Jy's op jou stukke vandag - in Duits en in Afrikaans!;))\nEk het die 'Achtung' in Hebreeus vertaal, maar dit toe maar eerder gelos watnt ek het besef dat niemand dit sou kon lees of verstaan nie - nie eers ek nie - alles mbv GOOGLE :)\nKomaan Yf! Plaas dit vir ons in Hebreeus, toe? Ons sal nie weet as jy foutjies gemaak het nie!;))\nDankie vir die fantastiese fotoverhaal van die kese, Liza!(Wanneer laas het ek 'n fotoverhaal gesien! :)Ek is seker Johnny gaan hom slap lag as hy dit lees...\nTerwyl ons nou ons tales so mix, en aangesien ek 'n bobbejaantjie dood het aan die GRIEKS wat julle hier praat, sal ek liewer my verder in Liza se skitterende Adoons-prente gaan verlustig ;)))\nLiza-nel,Ek kan sweer die kêrel met die goeie paar rooi boude was op die vergadering!! Anders is dit sy ewebeeld.Ek wou vroeër nie oor hom skryf nie, want ek was bang julle sal dink ek het iets teen iemand met groot boude. Wel ek het nie.Dit was daai ou wat die bobejango sindroom aan ons verduideliuk het.johnny\nAhhh, nou maak al julle bobbejaan stories skielik sin!Swemmende keseWaterberg keseMango-pit kese...


Totsiens Abrie | George Herald\nJournalist Eugene Gunning | Thursday, 27 August 2020, 10:39\nDie vooraansig van die program van die begrafnis van wyle Abrie de Swardt. Foto: Eugene Gunning\nGEORGE NUUS & VIDEO - 'n Staaltjie oor Abrie de Swardt wat hy soms ten koste van homself vertel het, het aanwesiges Dinsdag by sy begrafnis in die NG Moedergemeente se kerkgebou laat glimlag.\nDs. Stephan de Swardt, 'n familielid van wyle De Swardt wat die bedankings gedoen het, het tydens die geleentheid die staaltjie vertel wat 'n aanduiding gegee het van sy humorsin. Volgens hom het Abrie dit gewoonlik met 'n glinstering in sy oë aan mense vertel.\nAs jongman was Abrie en nog ander, een aand op pad terug van 'n braai in Groot-Brakrivier. Bo-op die hoogte het die volmaan opgekom en hy het toe sy motor se ligte gedomp sodat die mense die volmaan behoorlik kon sien. Volgens ds. De Swardt het hy dit goedertrou aan mense vertel en sy vriende het hom nog lank daaroor gespot.\nDie begrafnis is Dinsdag deur familie en vriende bygewoon, maar as gevolg van die inperkingsregulasies kon net 'n sekere aantal mense toegelaat word. Die diens is wel lewendig uitgesaai en dit het beteken dat talle mense in George en ook in ander dele van Suid-Afrika en selfs die buiteland dit kon volg.\nMense wat Dinsdag die begrafnis van wyle Abrie de Swardt in die NG Moedergemeente in George bygewoon het. Voor in die middel staan Abrie (seun), Sharon (eggenote) en Martin (seun). Foto: Eugene Gunning\nDe Swardt (70) een van George se bekendste inwoners is op 15 Augustus onverwags oorlede. Die begrafnisdiens is waargeneem deur dr. André Pieterse.\nVoor die aanvang van die diens is talle huldeblyke van veral mense in die sportwêreld op 'n groot skerm gewys. Dit was 'n aanduiding van sy aansien in sportkringe.\nBy die ingang van die kerk het 'n kers gebrand met foto's van Abrie in sy jonger dae, as sportman en ook saam met sy familie.\nKort na 11:00 het sy eggenote, Sharon, vergesel van hul twee seuns, Abrie en Martin die kerk binnegekom.\nHeel gepas was op die vooraansig van die program 'n Bybelteks 2 Timoteus 4:7-8: "Ek het die goeie wedloop afgelê, ek het die eindstreep bereik, ek het gelowig end-uit volgehou. Nou wag die oorwinnaarskroon vir my, die lewe by God."\nBy die ingang van die kerk het 'n kers gebrand met foto's van Abrie in sy jonger dae, as sportman en ook saam met sy familie. Foto: Eugene Gunning\nPieterse het in sy verwelkoming benadruk dit is 'n geleentheid om die lewe te vier. "Abrie het 'n passie vir die lewe gehad. Hy het op vele terreine uitgestaan."\nHy het vertroosting gehad vir die wat Abrie gaan mis. Hy het verder gesê lewe triomfeer oor die dood. Dis die hoop wat gelowiges het.\nAbrie junior het in 'n huldeblyk vertel dat sy pa 'n storieverteller was en lief was vir gesels. Sy pa het geglo aan die opheffing van ander. In huldeblyke in die program was Abrie en Martin dit eens dat hulle hul pa gaan mis.\nSharon het ook gesê sy sal hom ewig mis. Sy dood was te vinnig en te skielik.\nDie agterkant van die program. Foto: Eugene Gunning\nRead more about: abrie de swardt oorlede huldeblyk begrafnis\nPosted on: 10:39 Thu, 27 August 2020


Spesery en neute fluweelkoek - Annelien Pienaar\nSoms moet mens so bietjie avontuurlustig raak in die kombuis en net kreatief al die basiese beginsels en bakkerspersentasies van fyngebak kombineer en voila! Jou smaak kliere gaan aan die dans en voor jy weet is daar ŉ groot bederf vir jou geliefdes mooi getooi op die tafel. Die koek word met min of geen versiersel bedien omdat dit so heerlik gebalanseerd soet is en klam. Toe ek hierdie resep ontwikkel het, was die gedagte om ŉ oop en sagte struktuur aan ŉ tradisionele Botterkoek te gee, daarmee saam was ek lus vir ŉ klapper geur en ook bietjie neutemeel by vir ekstra vogtigheid. Onthou die olies in die neute en ook die klapper sypel uit as dit verhit word tydens die bakproses en gee vir ons een dekadente heerlike sagte smelt in die mond krummel. Kom ons bak!\nVoor verhit oond na 170 C en smeer ŉ ringkoekpan met pansmeer p.12 in die Boerekos met ŉ Twist kookboek. Hierdie resep kan ook heerlike kolwyntjies of muffins mee gebak word. Dit sal ongeveer 12 groot muffins lewer en 2 standaard klein piesangbrood pannetjie grootte. Baktyd vir muffins sal wees25 minute.\n5 eierwitte, by kamertemperatuur van ekstra groot tot jumbo eier grootte\nKlits die eierwitte met die kremetart tot punte vorm. Waarna moet ons kyk om te weet die eierwitte is gereed? Die eierwitte is gereed sodra die menger se spaan se merkies wys in die meringe. Dan stop jy dadelik. Elke menger en handelsmerk werk anders. Vir my neem dit met my Kenwood klein twee vlerk handmenger 1 minuut, met die staan Kitchenaid 30 sekondes…maar die belangrike ding hier is om BY jou menger te staan vir hierdie stap. Eierwitte wat te styf geklits word is jou grootste vyand tov struktuur probleme. Hou eenkant.\n250 g (1 k plus 2 e) botter by kamertemperatuur *bakkersmargarien met ŉ 80% vetinhoud moet gebruik word.\n5 eiergele van ekstra groot of jumbo eiers\n5 ml vanielje of karamel geursel\nKlits die suiker en botter eers met stadige spoed totdat die botter en suiker goed gemeng het vir 2 minute om te voorkom dat die botter uit die bak skiet. Verhoog die spoed van die menger en verroom vir 5-8 minute op matige spoed. Hier is ŉ wenk: Kenwood kan julle die menger tot op 5-6 draai, maar maak seker die menger waggel nie, die menger moet sekuur werk. Vir Kitchenaid tot en met 10-14 vir die Heavy duty mengers. Sodra die mengsel mooi lig is voeg al die eiergele by en klits weer goed deur vir ongeveer 3 minute tot weer lig en donsig.\n1 k karringmelk / kefir / plain yoghurt\n2.5 ml (1/2 t)koeksoda\n15 ml (2 e) kaneel\n5 ml (1 t) gemmerpoeier\n2.5 ml (1/2 t) neutmuskaat\n60 g (1 k) fyn klapper\n100 g (1 k) pekans fyn gekap, amper so fyn soos pekan meel maar nog hier en daar ŉ growwigheid\nSif die koekmeel, bakpoeier, koeksoda, kaneel, gemmer, neutmuskaat en sout saam. Roer die klapper en neute by die meel mengsel, hou eenkant.\nMeng die karringmelk by die verroomde eier en suiker mengsel en roer goed deur.\nLaat die koek vir 10 minute in die panne afkoel voordat dit op n koekbord ontvorm word.\nBedien met die Roomkaas versiersel in die BKT kookboek by Mev Dominee se wortelkoek of die Mascarpone versiersel.\nBron: www.annelienpienaar.co.za deur Annelien Pienaar, 2020\nHoeveelheid: 1 groot ringkoek, 12 kolwyntjies of 2 piesangbroodjie grootte broodjies.\nMalinda Cassidy September 6, 2020 at 6:51 pm - Reply\nDit is n moet bak vir my!!! Maar manlief sit nie sy mond aan klapper nie en bespeur dit in altyd. Vraag: hoe lank is die raklewe v/d muffins?\nAnnelien September 7, 2020 at 12:19 pm - Reply\nMalinda, Die raklewe sal dieselfde wees soos vir enige ander gebak…3 dae buite, in yskas 7 dae of bevries vir 6 maande. Groete Annelien


HOGWARTS WORD LEWENDIG IN 'N PRAGTIGE HARRY POTTER -TROUE - TROU NUUS\nHoof Trou Nuus Harry Potter-tema trou bring Hogwarts tot lewe: sien die uilringdraer!\nHarry Potter-tema trou bring Hogwarts tot lewe: sien die uilringdraer!\nStephanie Dodd en Samuel Goetsch trou in 'n ongelooflike Harry Potter-tema troue met 'n uilringdraer. Krediet: Steve Lee Photography\nDeur: Kaitlin Jones 12/05/2016 om 16:30\nWands gereed! Pasgetroudes Stephanie Dodd (26) en Samuel Goetsch (25) het 'n ongelooflike ervaring gehad Harry Potter -troue met 'n uilringdraer! Die egpaar se trou stilis Kat Creech van Kat Creech Events het al die fyn besonderhede gedeel wat by die vervaardiging daarvan aangegaan het Harry Potter huldeblyk moontlik uitsluitlik met Die Knoop .\nStephanie het 'n baie lang geskiedenis van liefde vir die Harry Potter verhaal, verduidelik Creech. Sy het met my gedeel dat sy 10 jaar oud was toe sy die romans begin lees het, aangesien dit haar gehelp het deur 'n baie moeilike skooljaar toe haar beste vriendin weggetrek het. Die res, soos hulle sê, is geskiedenis.\nNadat Goetsch Dodd op 4 Januarie 2015 by die Surbiton -treinstasie in Surrey voorgestel het - 'n plek wat gebruik word in die film Harry Potter: die halfbloedprins - die paartjie het verlief geraak op Harry Potter huldeblyke. Selfs hul verlowingsfoto's, ook gestileer deur Kat Creech Events, het toverstafies, uitnodigings van Hogwarts en die kombinasie van die paartjie se gunsteling Slytherin- en Gryffindor-huiskleure bevat.\nKrediet: Steve Lee Photography\nDodd en Goetsch het op Vrydag, 25 Maart, die knoop vasgemaak voor 100 van hul naaste vriende en familie, en op die 34ste die ikoniese troulokaal The Bell Tower in Houston, Texas, gekies om hul magiese huwelik lewendig te maak.\nCreech, wie se onderneming meer fokus op die essensie van wie die paartjie is, hul verlede, hul drome, waar hulle inkopies doen, ens. Om 'n troumerk te skep, het aan Knot gesê: Hierdie troue is waarskynlik die letterlikste wat ons gedoen het. Ons fokus gewoonlik op die knik van 'n konsep en bring hulde daaraan sonder om 'n kaasagtige omgewing te skep, maar dit was so Harry Potter die hele pad!\nkombuisvensters oor wasbak\nCreech het van die lokaal gesê: Dit was 'n redelik perfekte keuse aan die buitekant, met die weelderige groen wat aan die kant van die gebou groei. Die deure het ook soos Hogwarts gevoel. Die boë van die trappe het die gevoel gegee om binne die mure van Hogwarts te wees.\nDie egpaar en hul troubeplanner het baie belê om die ideaal te skep Harry Potter atmosfeer, En seun !, het dit 'n impak gehad, het Creech aan Lizapourunemerenbleus gesê. Die egpaar het nie heeltemal verstaan hoekom 'n swart dansvloer nodig was toe die lokaal 'n marmervloer gehad het waarop hulle kon dans nie. Sy het verduidelik dat die marmervloer versier is met 'n ster wat nie by die paartjie -handelsmerk pas nie. Sodra die swart dansvloer neergelê is, is 85 kerse bo -oor hom gespan, en Dodd en Goetsch se nuwe huiskam - 'n kombinasie van die Hogwarts-, Slytherin- en Gryffindor -helmteken - op die vloer geprojekteer! Sonder Creech van die paartjie, is ek redelik seker dat die kameropname nie dieselfde sou wees nie.\nDie klein besonderhede het die ondersteunende rol geword, het Creech aan Lizapourunemerenbleus gesê en 'n paar van haar gunstelinge gedeel. Servette wat deur kwil en ink geïnspireer word, drywende kersligte, die begeleide kaartkaartkonsep, porsie-geïnspireerde cocktails en bordjies deurgaans! Die egpaar het 'n rustieke kattebak, net soos dié waarin die towenaars hul boeke en gewaad sou vervoer om kaarte en geskenke te versamel. O, en die gas was welkom by die liedjies van John Williams se Hedwig's Theme deur die strykkwartet, het die troustilis gedeel. Klein besonderhede soos hierdie kos sent, maar klein besonderhede maak gewoonlik die grootste impak.\nTen spyte van die geprojekteerde kruin op die vloer, het die mure verlig met groen wingerdstokke en talle Harry Potter besonderhede tydens die groot troue en onthaal, het Creech met Lizapourunemerenbleus gedeel dat daar twee dinge was wat haar regtig opgeval het, Widget, die uil en die hangende kerse oor die dansvloer.\nNadat ek in 'n paadjie geloop het, geskep met geskeurde bladsye uit die ou tyd Harry Potter sagtepapier bedek met takke en hangende kerse, tydens die seremonie het die egpaar hul trouringe ontvang van Widget, 'n regte, lewendige uil wat deur die groot deure aan die agterkant van die lokaal na Goetsch se beste man gevlieg het! Praat oor aandag aan detail!\nAl die rekwisiete was uit die persoonlike versameling van die egpaar, het Creech aan Lizapourunemerenbleus gesê. Die transformasie van die lokaal gaan oor 'n gevoel, 'n atmosfeer. Dit was omtrent 'n samehangende gevoel van Hogwarts. Deur die gevoel van die verbode bos en die groot saal op te neem, is Hogwarts gebore.\nhoe oud is donald troef vrou\nDie eindresultaat was a Harry Potte r troue vir die boeke!\nhoe om voor te berei vir 'n troue\nhoe om 'n persoonlike snapchat -filter te kry\nmure van kwartsblaaie\nhoe om 'n trourok te dra


Toffie-ClemenGolds – Melkkos & Merlot\nEet, soos my heupe getuig, is my absolute gunsteling tydverdryf. (Wyn drink is waarskynlik tweede, maar laat ons nou nie te veel daaroor uitwei nie. Ek wil nie hê jy moet sleg dink nie.) Dis ’n gawe ding dat eet en ek pêlle is. Dit maak die resepontwikkeling deel van my werk ’n vreugde. Met die dat ek betaal word daarvoor, is dit meestal ’n redelike ernstige saak. Maar pret is daar altyd te hê in my kombuis en dikwels gee die resepte wat ek ontwikkel my idees vir iets anders. Prettiger dinge wat lékker is om te eet en máklik is om te maak.\nSo betrag ek onlangs ’n hoop ClemenGolds vir drie resepte waarmee ek vorendag moes kom. Ek kyk na die plompe ronde oranje provol sap. En ek dag ja, hiérdie knaap vra ’n krakerige suikerkombersie met spesery. Dink daaraan as die sitrus weergawe van toffieappels. Vir grootmense bedien ek dit met ’n romerige joghurt met ’n knertsie by. Vir kinders doen roomys die ding.\n1 lang stuk pypkaneel\n4 klein ClemenGolds (die baba Clemengolds wat Woolies vir die kleingoed verpak is die perfekte groote)\n2 koppies dubbelroom joghurt\nsopie brandewyn, Cognac, van der Hum of Cointreau (opsioneel)\npistasieneute of amandels, liggies gerooster in ’n droë pan en rof gekap\nSkil die ClemenGolds versigtig sodat die delikate membraan om die vrug nie beskadig word nie. Plaas die vrugte op ’n bakplaat gevoer met kleefvrye bakpapier en sit eenkant. Plaas die suiker, water, kaneel en naeltjies in ’n klein kastrol en kook tot dit goudbruin karamel is. Om te toets of die karamel die regte punt bereik het, drup bietjie in yskoue water. As dit dadelik kliphard set, is dit reg. As dit klewerig of toffierig bly, kook dit vir nog ’n minuut of wat. Gebruik ’n groot lepel en bedruip die Clemengolds met die karamel.\nKlop die room styf saam met die 2E strooisuiker. Vou dit versigtig by die joghurt en vou ook 1E van die knertsie van jou keuse by (die Van der Hum of Cointreau werk veral goed). Bedien in fraaie glase met ’n toffie-ClemenGold en gekapte neute.\nLizet Hartley2020-09-30T08:18:55+02:00Vrydag, 14 Julie 2017|Lekkerbek, Ongekategoriseer|0 Opmerkings


pietergrdevilliers: Verinnerliking: wanneer heiligheid soek om verstarring te deurbreek\nVerinnerliking: wanneer heiligheid soek om verstarring te deurbreek\nHoe dink mense oor hulleself en watter gevolge het dit vir hulle lewens?\nDie vraag kom by 'n mens op wanneer 'n mens met die Joodse volk te doen kry: hulle hou vas aan die besnydenis, die Sabbat, die eet van sekere soort voedsel en aan die offerkultus omdat dit hulle identiteit bepaal. Deur die besnydenis gee iemand te kenne dat hy 'n Jood is. Deur die Sabbat te onderhou, word 'n verdere identiteitsmerker vasgehou.\nChristene het ook aan hierdie reëls vasgehou. Mettertyd het hulle nuwe gestalte daaraan gegee: die doop het die besnydenis begin vervang. Christene het varkvleis geëet en ander reëls oor voedsel begin verontagsaam. Hulle het ook reinheidsvoorskrifte soos die was van hande begin loslaat. Offers is nie meer gebring nie.\nMaar Christene sweer nie die gedagte van heiligheid en reinheid af nie. Die doop, byvoorbeeld, reinig 'n mens. Die mens offer gebede aan God. Belangrik is dit vir hulle om op 'n Sondag die opstanding van Jesus te gedenk.\nSondag word 'n heilige dag. Die doop word 'n heilige sakrament. Offerandes beteken om jouself vir ander op te offer.\nNuwe tye, nuwe manier van heiligheid!\nDit is nie alleen net, soos Neyrey beweer, dat Christene meer oop was en graag die heiden-gelowiges vrye toegang tot die familie van God wou gee nie.\nDeur die nuwe vorme van heiligheid, het hulle hulself ingestel op God se nuwe dade in Christus. Hulle het besef dat God groot dinge doen op 'n ander, nuwe manier - 'n geestelike manier. Dit is die tyd van die Heilige Gees, van aanbid in Gees en in waarheid - in Christus.\nDit beteken die spiritualisering van 'n mens se geloof. Wat saak maak is nie of 'n mens konkrete, heilige dinge doen nie. Wat saak maak is of hierdie heilige dinge uit 'n mens se hart opkom en 'n durende effek op 'n mens se lewe het.\nDie nuwe bedeling in Christus is daarom by uitstek 'n verinnerlikingsbeweging. Dit word 'n tyd waarin 'n mens alles feil het om deel te word van God se vernuwende beweging.\nPosted by Pieter G R de Villiers at 11:19 PM


Snakebyte Head:Set X-resensie: 'n Palmgrootte Xbox-headset met groot klank - speletjiesLees Meer\nHoof speletjies Snakebyte Head:Set X-resensie: 'n Palmgrootte Xbox-headset met groot klank\nSnakebyte Head:Set X-resensie: 'n Palmgrootte Xbox-headset met groot klank\nWaarvan jy van die Head:Set X sal hou\nWaarvan jy nie van die Head:Set X sal hou nie\nSnakebyte maak 'n toenemend hoë gehalte reeks derdeparty-bykomstighede vir Xbox One. Ek was veral beïndruk deur die maatskappy se Twin: Charge X-batterylaai-dokstasie vir Xbox One, wat een of ander vorm en funksie na jou speelruimte bring. Nadat ek soveel headsets vir Xbox One hersien het, was ek veral skepties om te hoor Snakebyte bring 'n nuwe reeks headsets na die mark, gelisensieer vir Xbox One. Sommer van die uitpak was ek aangenaam verras, maar dit is die klankkwaliteit wat regtig 'n groot indruk gelaat het.\nMeer: Beste Xbox One-kopstukke\nGroot krag in 'n klein pakket\nSnakebyte Head: Stel X\nBottom line: Hierdie klein, bekostigbare headset verras en beïndruk met werklik groot klank.\nGoedkoop en vrolik.\nUnieke, opvoubare ontwerp vir maklike berging.\nOngelooflike indrukwekkende klank.\nOorkoppies is baie klein, selfs vir my klein ore.\nSien by SnakeByte\nDie Snakebyte Head:Set X is om twee redes indrukwekkend. Eerstens kos dit net sowat $18, tweedens klink dit ongelooflik indrukwekkend vir hierdie pryspunt. 40 mm neodymium drywers gee 'n verrassende stempel met kristalhelder onderskeid tussen die belangrikste klankfrekwensies.\nLuidsprekers 40 mm neodymium\nKabel 3.5 mm-aansluiting, 1.2m kabel\nMikrofoon Verwyderbare boommikrofoon\nKenmerke Opvouontwerp, inlyn mikrofoonkontroles\nBeskikbaarheid "Julie 2018"\nEk gebruik tipies Battlefield 1 as 'n manier om videospeletjie-klank te toets, en die Head:Set X het maklik 'n meeslepende klankverhoog verskaf, verder verhef met Windows Sonic of Dolby Atmos se virtuele omringklankverwerking.\nSelfs met reguit stereo het ek gevind dat hierdie headset besonder indrukwekkend is vir vervormingsvrye, skerp klank, helder op die hoogtepunte en pons op die basnote. Ek het 'n bietjie verder gegaan en dit ook vir musiek uitgetoets, en weer beïndruk weggekom. Vir $18 het hierdie headset 'n groot krag.\nDie ontwerp is ook redelik aantreklik. Die oorkoppies vou op en lê in die kopband. Wanneer dit opgepak is, kan dit in die palm van jou hand pas, en word dit redelik maklik gestoor met 'n groot mate van verstelbaarheid. Die mikrofoon is ook afneembaar, en gegewe sy subtiele ontwerp, sal ek meer as gemaklik voel om dit uit te dra vir gebruik om te speel of na musiek te luister terwyl ek mobiel is. Daar is nie 'n groot hoeveelheid kussing op die kopband aan die bokant nie, maar dit is so lig dat dit nie regtig nodig is nie. Die kopband het ook 'n slangvelagtige patroon oor die bokant, wat 'n goeie knipoog vir Snakebyte se handelsnaam is.\nMy enigste werklike probleem met hierdie headset het betrekking op die grootte van die oorkoppies, wat baie klein is. Ek is geneig om 'n oor-oor-ontwerp te verkies, so dit kan 'n bietjie van 'n subjektiewe kwessie wees, maar die materiaal wat deur Snakebyte gebruik word, is nie die gemaklikste nie, gegewe die feit dat hulle wil hê jy moet dit op jou ore dra, eerder as oor hulle.\nDie skuim isoleer ook nie klank baie goed nie, so as jy van plan was om hierdie headset vir musiek sowel as speletjies te gebruik terwyl jy op pad is, kan jy dalk jou musiek met diegene in die plaaslike omgewing deel, tensy jy die volume laag hou.\nDie Snakebyte Head:Set X is 'n werklik bewonderenswaardige stereo-headset, aangesien dit net $18 is. Dit is lig, gemaklik en klein, gekomplimenteer met 'n vouontwerp wat berging maklik maak. Die klankgehalte oortref verwagtinge, en die produk is goed saamgestel met soliede materiale.\nDie oorkoppies kan 'n bietjie gemakliker wees, maar as jy 'n goedkoop en vrolike koptelefoon wil hê met 'n onbeperkte klankgehalte, hoef jy nie verder te soek nie.\nSoos ons geskryf het, het ons net 'n vae "Julie 2018" vrystellingdatum vir die Snakebyte Head:Set X, ons sal seker wees om hierdie stuk met beskikbaarheidsinligting op te dateer sodra ons dit kry.\nHoe om Open NAT op Xbox One te kry deur UPnP te aktiveer - en hoekom moet jy\nEarth Force Defenders vir Windows Phone - Verdedig die planeet teen uitheemse indringers\nHoe om Resident Evil 3 op PS4 te stroom,\nMicrosoft Edge uiteindelike gids\nHoe om die SSD in jou CHUWI HeroBook 14 op te gradeer.1\nHoe om Power Throttling op Windows 10 te bestuur,\nFIFA 21: Vrystellingsdatum, voorbladster, modusse en meer - Alles wat jy moet weet\nWatter kleur Surface Go Type Cover moet jy koop?\nWat is nuut met die Instellings-toepassing vir die Windows 10 April 2018 Update\nBeste kamerskaalspeletjies vir Oculus Rift\nAsphalt 8 voeg Dubai-kursusse en nuwe motors by\nMinecraft-vertoonvenster: Hier is die top 10 gekste wêrelde in Mojang se ewekansige wêreldgenerator\nHoe om Windows 10 Mei 2020-opdatering so gou moontlik op u rekenaar te kry


1.2 Maak 'n collage, Kwartaal 1, By OpenStax (Page 2/3) | Jobilize\n1.2 Maak 'n collage (Page 2/3)\n1.2 Maak 'n collage 3\nMaak ‘n collage\nVroeg, voor skool die volgende oggend, glip sy met die geskenkdoos by die Van Greunings se hek in en sluip na die voordeur. ’n Gesig verskyn in ’n venster. Sy verstar en wil vlug. Die voordeur gaan reeds oop. Dis Theo van Greuning. Skraal. Rooi hare.\n“Monique, wat maak jy hier?”\n“Ek ... het ... hierdie ... doos ... laat gistermiddag ... buite ... die videospeletjie-arkade opgetel,” stotter sy. “Die arkade-eienaar sê toe ... jou boetie was daar met so ’n doos. Iemand het dit seker gesteel en toe ...”\nTheo lyk agterdogtig.\n“Oukei, geen vrae nie,” sê hy. “Dankie. Jy is ’n ster. Braam sal uit sy vel spring. Kom ...” Hy lei haar na die sitkamer. “Dis Mamma se verjaardag. Sy is juis besig om al haar geskenke oop te maak.”\nMamma is ’n skraal vrou in ’n kamerjas. Iets omtrent haar lyk vreemd. Maar die weelderige vertrek eis Monique se aandag op.\n“Dis Monique,” stel Theo haar voor. “Sy’s in my klas. Sy het Braam se verlore geskenk teruggevind. Buite die videospeletjie-arkade.”\n“Haai, dis vreemd,” sê Braam. “Maar dis great!”\nHy vat die geskenk en gee dit vir sy ma.\nMevrou Van Greuning sit op die mat met haar geskenke om haar. Haar valerige man kyk toe. Monique kyk hoe mevrou Van Greuning die goudkleurige doos oopmaak, hoe haar lang sensitiewe vingers rondvoel en die skulp versigtig uitlig en teen haar oor druk.\n“Jou skulp sing die lied van die see, Braam.”\nNou merk Monique eers wat vreemd omtrent mevrou Van Greuning is. Sy dra ’n donker bril. Sy is blind ... Sjoe! Selfs die skatryk Van Greunings het probleme. Hoe sê haar pa altyd? Elke mens het maar ’n kruis. ’n Mens moet net nie jou eie kruis wees nie. En sy wil nie. Sy gaan verander. Net vandag. Iets het reeds begin verander toe sy vannag na die lied van die skulp geluister het.\n1. Wat het onmiddellik Monique se oog gevang toe sy die videospeletjie-arkade binnegaan?\n2. In die eerste paragraaf word drie dinge omtrent die Van Greunings genoem. Skryf dit neer.\n3. Hoe, dink jy, voel sy oor die Van Greunings?\n4. Hoe stel Monique haarself aan die lesers bekend? (Skryf ’n kort paragraaf waarin jy ten minste ses feite omtrent Monique noem.)\n5. Hoe verskil haar siening omtrent die lewe van dié van haar pa?\n6. Wat beteken dit as Monique besluit om die goudkleurige doos “vas te lê”?\n7. Waarom is die omstandighede “ideaal” om hierdie daad (nr. 6 beskryf) te pleeg?\n8. Beskryf wat ervaar Monique nadat sy die daad gepleeg het.\n9. In haar kamer ontdek Monique wat in die doos is en bestudeer die geskenk.\n9.1 Beskryf in jou eie woorde hoe die geskenk lyk.\n9.2 Sê kortliks watter effek dit op haar het.\n9.3 Watter “boodskap” het sy ontvang?\n10. Wat het Monique die volgende dag voor skool gedoen?\n11. Hoe reageer Theo en Braam op Monique se teenwoordigheid?\n12. Wat is “vreemd” omtrent die seuns se ma?\n13. Hoe reageer die vrou op haar seun se geskenk?\n14. Vergelyk die verhouding wat tussen ma en seuns bestaan met die van Monique en haar pa.\n15. Watter belangrike ontdekking maak Monique in die laaste paragraaf omtrent die Van Greunings?\n16. Watter belangrike ontdekkings maak sy omtrent haarself?\nBegrip vir mondelinge tekste Online Chapter\nGesprek in dialoogvorm Online Chapter


De Valle 54 | LekkeSlaap\nDe Valle 54: Hooffoto's\nAdres: Beach Boulevard, Diaz Beach, Mosselbaai, 6500, Wes-Kaap\nDe Valle 54 is 'n selfsorgwoonstel in Diaz Beach Boulevard, net 100 m van die strand af en naby verskeie doendinge. Dié ruim woonstel is ideaal vir 4 gaste.\nDie eenheid het 2 slaapkamers, 1 badkamer, 'n oopplan-sitkamer en 'n volledige kombuis. Elke slaapkamer het 'n dubbelbed en 'n plafonwaaier en die badkamer het 'n stort.\nDie kombuis is toegerus met 'n yskas-vrieskas, mikrogolf, eetgerei, broodrooster, wasmasjien, tuimeldroër en 'n ketel. Die sitarea het gemaklike rusbanke en 'n platskerm-TV met volledige DStv.\nDaar is parkeerplek vir 1 voertuig. Die kompleks het 'n gemeenskaplike swembad en 'n braaiplek. Die Diaz-stand Vermaaksentrum het oorgenoeg doendinge vir ieder en elk. Daar is 'n binnenshuise verhitte swembad, 'n mengeldrankiekroeg, 'n ten volle gelisensieerde restaurant en 'n mini-gholfbaan.\n’n Bespreking by De Valle 54 sluit in:\n4.6 uit 5van 3 resensies vir De Valle 54\nBeach Boulevard, Diaz Beach, Mosselbaai, 6500, Wes-Kaap\nGaste dink De Valle 54 het ’n uitstekende ligging\nhttps://travelground.imgix.net/AAEAAQAAAAAAAAAAAAAAgk9Ay91xNwmXqevVmOLiJiTw3Jgonj7nFkhSRyY8CyIYqllxxd?w=1440&h=960&fit=crop&auto=format Vanaf R1 610 per nag (plek vir 4) 3 5 1 5 Beach Boulevard Diaz Beach 6500 Wes-Kaap 086 999 0018 14:00-19:00 10:00 -34.159769975566 22.10849706309


Woord: musiek | Maroela Media\nsaamklinkende geluide; reeks aangename/interessante klanke voortgebring deur instrumente of die menslike stem\nGenoem na die Muses, in die Griekse en Romeinse mitologie nege godinne van die kunste en wetenskappe. In die Griekse mitologie was hulle die dogters van Zeus en Mnemosune, die godin van die geheue.\nElke Muse het oor ŉ sekere kuns of wetenskap regeer. Kalliope was die Muse van epiese poësie; Erato van liefdespoësie; Euterpe van liriese poësie; Melpomene van tragedie; Thalia van komedie; Clio van geskiedenis; Urania van sterrekunde; Polumnia van heilige sang en Terpigore van die dans.\nDie Grieke het geglo dat die Muses op die berg Olimpus saam met hulle leier, die god Apollo, gewoon het. Net soos hy het hulle vir ewig jonk en mooi gebly. Hulle het aangename, welluidende stemme gehad en het dikwels in ŉ koor saamgesing. Die vroeë Griekse skrywers en digters het altyd eers inspirasie by die dames gesoek voordat hulle begin werk het. Die Romeine weer het geglo dat Jupiter, die koning van hulle gode, die vader van die Muses was.\nDie Griekse woord Mousa beteken “Muse” en ook die woord museum is daarvan afgelei, omdat dit oorspronklik na die tempel van die Muses verwys het.


Opod se hande vol | Die Son\nOpod se hande vol\nDeur Shantel Moses Woensdag, April 01, 2020 08:00\nPetrus Miggels ~ Foto Verskaf\n’N POLISIEMAN van Saldanha wat na bewering sy vrou 20 dae lank herhaaldelik verkrag het, is een van vele beamptes wat op die oomblik deur die onafhanklike polisie-ondersoekdirektoraat (Opod) ondersoek word.\nSedert die begin van die Covid-19 lockdown het Opod sy hande vol met klagte oor die polisie. Maar net 21 van dié honderde klagte was vir hulle bedoel, vertel Sontaga Seisa, woordvoerder van die polisiewaghond.\nVolgens Seisa is die beampte wat na bewering sy vrou verkrag het nog nie in hegtenis geneem nie.\n“Daar word beweer dat die man van 8 Maart tot 28 Maart sy vrou in hulle huis opgesluit en haar herhaaldelik verkrag het.\n“Ons het ’n dossier van geslagsgeweld geopen. Ons is steeds besig om tegniese inligting in te samel vir die ondersoek.”\nIn nog ’n geval ondersoek Opod die dood van Petrus “Pietman” Miggels (55) van Uitsig.\nSon op Sondag het berig die man het so groot geskrik toe die polisie hom met twee biere gevang het, dat hy dood neergeslaan het.\nSeisa se voorlopige ondersoek dui daarop dat Miggels deur beampte(s) aangerand is.\nIn Langa het die polisie ’n verdagte motor agternagesit.\n“Toe die voertuig stop, het een van die insittendes ’n beampte met ’n mes gedreig. Die beampte het retaliate en die man noodlottig gewond.”\nSeisa sê die ander voorvalle van die 21 wat in die ander provinsies aangemeld is, sluit in die afvuur van ’n vuurwapen, aanranding en korrupsie.\nIn Gauteng is nog ’n moord deur ’n polisielid aangemeld.\nSeisa het egter weer die mense aangeraai om hulle nie vir allerhande goed te bel nie.\n“Ons het ’n 24-uur-bystandslyn vir elke provinsie.\n“Mense is welkom om ons te bel vir voorvalle wat wel binne ons mandaat val,” aldus Seisa.


April: “Ek is die burgemeester; ek is in beheer” – Oudtshoorn Online\nApril: “Ek is die burgemeester; ek is in beheer”\nGordon April wys spiere terwyl ‘n vyandige DA en ‘n skeptiese media toekyk\nDrewan Baird. Oudtshoorn. 26 June 2013. 04h30. Burgemeester Gordon April het Dinsdagmiddag slegs ‘n kort toespraak gemaak voordat hy onttrek het aan die mediakonferensie oor die gebeure van 31 Mei, toe die DA aanspraak gemaak het dat die party die raad oorgeneem het; en die huidige regsgedinge oor hierdie en ander kwelpunte.\nDie waarnemende munisipale bestuurder en ‘n paar van sy direkteurs en adviseurs het daarna vrae van die media beantwoord.\nHier is die burgemeester se toespraak, verbatim:\nDames en Here van die media\nOp 31 Mei het raadslede van die DA en hul Nasionale Leiers die publiek in die media en op\nNasionale televisie mislei, deur voor te gee dat die DA beide die Raad en die Administrasie van Oudtshoorn oorgeneem het.\nEk stel vandag die feite reg. My administrasie het bewyse dat die Wes- Kaapse DA Minister van Plaaslike Regering, Anton Bredell, sy raadslede geadviseer het oor hoe hulle die Raad moes oorneem. Ongelukkig was sy regsadvies onvoldoende en is sy onetiese optrede verder deur swak advies belemmer.\nEk kan vanmiddag lustig die spot dryf met die 11 DA, die Cope, en die 5 ANC drosters wat op 31 Mei soveel eier oor hulle eie gesigte gebreek het dat Oudtshoorn se mense vir jare verniet sal kan brekfis.\nMaar dit is nie snaaks nie.\nDis ‘n ernstige saak.\nEk is Gordon April.\nEk is die Uitvoerende Burgemeester van die Groter Oudtshoorn.\nTot ek bedank, of iemand die moed bymekaarskraap om ‘n wettige Mosie van Wantroue saam te flans om my te probeer verwyder.\nEk sê vandag: Kry einde met julle nonsens, DA raadslede – álmal van julle agbare raadslede – en werk om dienste te lewer aan die mense wat julle veronderstel is om te verteenwoordig en te dien.\nEk dien Oudtshoorn.\nEk dien nie die ANC nie; ek dien Oudtshoorn.\nEk dien nie die Provinsiale DA Regering nie; ek dien Oudtshoorn.\nEk dien nie die Nasionale ANC Regering nie; ek dien Oudtshoorn.\nIn die uitvoering van my pligte moet ek gereeld kosbare tyd en energie spandeer aan sake wat my oog van die bal afhaal.\nEk het genoeg gehad. Hierdie nonsens eindig vandag.\nOudtshoorn is te ‘n belangrike dorp vir sulke konstante ontwrigting en verdeling.\nDie raad se regsadviseur sal later oor al die hofsake praat.\nTydens die vorige DA Regering op Oudtshoorn tot Augusts 2010, het Oudtshoorn lelik agteruit geboer.\nR24miljoen se resewes is geblaas.\nR14miljoen is op konsultante spandeer terwyl daar steeds foute met die begrotings was en oudit menings weerhou is “disclaimers”.\nDit was die verlede.\nDit is soos die bestuur van Oudtshoorn onder MY leierskap daar uitsien:\nOudtshoorn het ‘n ongekwalifiseerde oudit ontvang.\nDit maak hierdie munisipaliteit nie onaantasbaar en perfek nie – ‘n ongekwalifiseerde oudit sê nie alles is perfek nie. ‘n Ongekwalifiseerde oudit sê die meganismes is in plek om uitmuntend te kan raak. En ons is op pad soontoe.\nOudtshoorn se finansiële posisie is gesond. Die balansstaat is solvent en die likwiditeit is positief.\nOudtshoorn voldoen aan die vereistes van die MFMA en liasseer die vereiste verslae soos deur die wet bepaal – en op tyd.\nDis geen wonder nie dat die DA se Provinsiale Minister van Plaaslike Regering, Anton Bredell, my verlede Woensdag gesê het dat hy geen nodigheid sien om op Oudtshoorn in te gryp nie.\nDis geen wonder nie dat die ANC se Nasionale Minister van Plaaslike Regering (COGTA), Richard Baloyi, my verlede Woensdag gesê het dat hy geen nodigheid sien om op Oudtshoorn in te gryp nie.\nEn die mededelings is gedoen op ‘n dringende vergadering van die nasionale en provinsiale ministers wat die “nuwe DA-regering van Oudtshoorn” (WAAR IS HULLE!?) nie eens bygewoon het nie.\nWat ‘n belediging vir wetgewende gesag! Absoluut in lyn met hulle minagting vir die wette en die ordereëls wat plaaslike bestuur en raadsvergaderings reguleer!\nWaar was hulle verlede Woensdag?\nHulle sê hulle was die vorige aand by die opening van die Sportfees.\nHulle sê die Sportfees was die belangrike saak van die dag.\nHulle het ‘n foto van hulle koukusvoorsitter wat ‘n tjek ontvang.\nWant ek was elders besig om Oudtshoorn te bestuur.\nSo, mense van die media, raadslede kan mekaar nou of pimpel en pers slaan en met Den Haagse regspleging dreig, of ons kan vir mekaar sê ons gaan ons kiesers ‘n slag eerste stel en ons politieke base later pamperlang en ons gaan DOEN wat ons almal weet gedoen MOETword.\nIn hierdie saak is julle almal, raadslede en media, of VIR my, of TEEN my.\nEn DIE slag is dit nie vir of teen Gordon April nie; dis vir of teen OUDTSHOORN.\nEk het gister ‘n klag teen mnr Nic Barrow gelê by die Wes-Kaapse Wetsgenootskap. Dit gaan oor intimidasie en vloermoer litigasie. Die besonderhede is op die CD wat by die afloop van hierdie konferensie uitgedeel sal word.\nEK bestuur hierdie dorp.\nEk het 9 mediaverklarings uitgereik sedert 3 Junie: dis 9 in sowat 15 werksdae. Meer as 1 elke 2 dae. Ek het my sê gesê.\nAs u meer wil weet kan u die inligting op die CD gebruik. Daar is ‘n hele paar honderd bladsye om voor saktyd te lees.\nDie raad se eksterne regsadviseur, mnr Hardy Mills, sal nou die regsdoolhof aan u verduidelik en vrae beantwoord in sover dit wetlik moontlik is om te reageer.\nU moet my egter verskoon; ek het besoekers van die Nasionale Regering en ek het ‘n dorp om te bestuur.\nEk hoop ek sien julle almal by die Klein Karoo Klassique en by die KKNK – Oudtshoorn se trots!\n← On “Objectivity” and “Approach”\nApril reports Barrow to Law Society →\n5 thoughts on “April: “Ek is die burgemeester; ek is in beheer””\nBra (drewan)…jy doen Oudtshoorn n groot onreg aan deur April se toesprake namens hom te skryf.\nDie misleidend – dit laat hom slim lyk. Klim nou uit April se kooi uit asb?\n2013/06/27 at 17:51\nDit is die kuns van kommunikasie. Jy kan die grootste doos in die wereld wees, maar as jy goed en effektief komunikeer, dan is jy koning. April het dit duidelik agtergekom. Nou lyk hy goed en die ander ouens lyk soos dose. Dit is iets wat die DA nog moet leer. Hulle antwoord is of om stilstuipe te kry of om ‘n vloermoer te gooi. Kak move, ala Theunsie wat dan konstant lyk soos die doos. (Skies miesies, maar party goed kan ‘n mens net straight sê.)\nHierdie hele ding is die mooiste illustrasie van hoe jy effektiewe en goed deurdagde kommunikasie in jou guns kan laat werk. “From zero to hero in two press releases.”\nTerwyl Theunsie nog steeds maan, “Do not reply!”\nWelgedaan Drewan. Jy verkoop bokdrolle vir tjoklits!!!\n2013/06/27 at 13:39\n@ Webster – Dink jy werklik eerlik hulle is op die regte pad? Die feit dat iemand sê hy is hier vir dienslewering beteken nie noodwendig dat hy dit besoel nie. Vanwaar ek sit is elke ou – ANC en DA besig om sy eie gat te cover – want vir elkeen is daar baie meer as ‘n goeie gewete op die spel.\n2013/06/26 at 18:49\n@Oom Sonnyboy. Wie gee om,en wat maak dit saak? Dis blerrie goed en long overdue!!! Uiteindelik is die ouens nou op die regte pad! Tien uit tien aan hulle!!\nOom Sonnyboy says:\n2013/06/26 at 04:44\nWie skryf deesdae die burgermeester se toesprake vir hom???


'Gardens by the Bay' in Singapoer is Jaw Dropping - Inspirasie - 2020\n'Gardens by the Bay' in Singapoer is Jaw Dropping\nSoms kom jy plekke in die wêreld teë wat net as kakebeen beskryf kan word. The Gardens by the Bay in Singapoer is beslis een van hierdie plekke; dit is so surrealisties dat 'n besoek daar jou tot 'n nippertjie sal bring om uit 'n droom wakker te word. Die tuine is 'n temapark vir 'n miljard dollar wat absoluut verstommend is.\n[Beeldbron: Tuine by die Baai]\nDaar is talle besienswaardighede by die Gardens by the Bay. Twee daarvan val egter op. Dit is die Supertree Grove, 'n versameling groot bome met 'n cyborgagtige voorkoms en die Cloud Forest, 'n groot bio-koepel wat die omgewing herskep, tesame met die klimaat van 'n bos op 'n bergtop. U kan ook u oog op die hoogste binnenshuise waterval ter wêreld vestig.\nDie Marina Bay in Singapoer bied 'n pragtige uitsig waar jy ook al kyk. Hier sien u die wolkekrabbers van die Esplanade-teater wat gevorm is soos imposante skerwe en wat die finansiële distrik aandui. Daar is die kunswetenskap-museum wat skulpvormig is en wat die skyline oorneem en oorheers. Daar is ook die Marina Bay Sands Hotel, wat 'n reuse-cruiseskip aanskou wat gestrand is en bo-op drie reusekolomme tot rus kom.\nOm alles te kroon is daar die Gardens by the Bay, wat in 2012 agter die hotel gebou is en wat nog meer magies is - 'n kunswerk van 'n miljard dollar wat sy inspirasie uit die natuur kry. Sodra u oor die drumpel stap en die park in kan gaan, kan u vergewe word as u dink dat u in 'n vreemde wêreld ingestap het.\nEen van die belangrikste besienswaardighede is die Supertrees waaraan u kan sien 20 tot 50 meter lank. Elk van die bome is 'n vertikale tuin op sy eie met varings, orgideë, wingerdstokke en vele ander plante wat oor die skeletstrukture kruip.\nElkeen van die bome boots alle funksies van 'n regte boom met fotovoltaïese selle na om fotosintese te eggo, wat bydra tot die energie wat nodig is om die park te bestuur. Hulle kan ook water versamel uit die reën wat gereeld swaar is en die water deur die hele park lei. Sommige bome word ook gebruik as uitlaatgasse vir die biomassa-ketels wat ondergronds geleë is.\nBesoekers aan die park kan die hysbak neem na die skywalk wat tussen twee van die grootste bome rus, waar die uitsig oor die tuine ongelooflik is.\nDie Cloud Forest is geleë in twee bio-koepels wat klimaatbeheerd is. Daar is die Flower Dome wat 'n klimaat van tussen 23 en 25 grade Celsius bied en die tuiste is van 'n verskeidenheid plante uit Australië, die Middellandse See, Suid-Amerika en Suid-Afrika.\nDie wolkwoud bevat 'n mensgemaakte berg in die koepel wat beheer word om koel toestande te bied wat op tropiese berge rondom voorkom 1,000 aan 3 000 meter bo seevlak. Sodra u binnekom, is daar 'n ontploffing van koel lug en dan sien u die eerste binnenshuise waterval ter wêreld. Dit stuur mis en water van 35 meter hierbo.\n'N Hysbak neem u na die hoogste vlak; dit is hier waar u 'n varingagtige, moestuin kan vind wat lyk soos 'n verlore wêreld. Besoekers kan die berg omring danksy 'n reeks skyways wat uitsigte bied wat skouspelagtig is. U kan die berg, die fasiliteit en oor die baai sien.\nU kan u reis halfpad af berg en die Crystal Mountain-grot inneem. Hier is stalaktiete, stalagmiete en kristalle wat uitgehol is. Daar is ook 'n kamer vir videovertonings wat die effek van die klimaatsveranderinge op bergomgewings toon.\nDie hele ervaring is verstommend en die kaartjieprys is die moeite werd VS $ 22,40, wat u ook toegang bied tot die Flower Dome.\nWas jy al daar? Vertel ons van u ervaring in die kommentaar hieronder\nKyk die video: Singapur Supertree Grove - Amazing 4k video ultra hd (November 2020).\nCopyright 2020 \_ 'N Toonaangewende gemeenskap toegewy aan alle liefhebbers van tegnologie, tegnologie en wetenskap \_ 'Gardens by the Bay' in Singapoer is Jaw Dropping